„*6. melléklet a 14/2012. (III. 6.) NEFMI rendelethez*

**A központi költségvetésből folyósított támogatás mértékének megállapításához szükséges adatszolgáltatás (művészeti évadbeszámoló) színház, balett-együttes és táncegyüttes részére**

I. Szöveges évadértékelés

Az értékelés során csak az előadó-művészeti szervezet szempontjából értelmezhető információkat, adatokat kell megadni.

Projekt, produkció, rendezvény, esemény bemutatása esetén nézőszámot, nettó bekerülési költséget és a tárgyévadban realizált nettó bevételt is meg kell adni.

A kulturális szolgáltatásokkal kevésbé ellátott régiók meghatározása a kedvezményezett térségek besorolásáról szóló 311/2007. (XI. 17.) Korm. rendelet 2. melléklete alapján történhet.

1. társulati művészeti-szakmai közösségépítő tevékenység bemutatása
2. az évadra kitűzött ez irányú célok és azok megvalósulása, e vonatkozásban különösen a továbbképzés, workshop, tanulmányutak szervezése, vendégművészek – rendezők, tervezők – meghívásának ismertetése

A Trafó Kortárs Művészetek Háza befogadó színház – nincs állandó társulata.

1. társulati tagok egyéb, a szervezet működéséhez közvetlenül nem kapcsolódó művészi tevékenységének bemutatása, ennek keretében különösen a vendégszereplések más előadó-művészeti szervezet produkciójában, filmben, rádióban

A Trafó Kortárs Művészetek Háza befogadó színház – nincs állandó társulata.

1. a társulat foglalkoztatottsága, munkamegosztása, ennek keretében különösen művészi vagy művészeti munkakörben foglalkoztatottak által teljesített produkciók, a társulat leterheltsége, szabad kapacitása tekintetében

A Trafó Kortárs Művészetek Háza befogadó színház – nincs állandó társulata.

1. hazai és nemzetközi szakmai és művészeti kapcsolatépítési és együttműködési gyakorlat bemutatása
2. együttműködések, projektek bemutatása, ennek keretében különösen időbeli hatályuk, tartalmi-tematikai összefoglalásuk, a hosszú távú együttműködés esetén a már megvalósult, a lekötött programok, továbbá a jövőbeli programütemezés bemutatása

A Trafó Kortárs Művészetek Háza befogadó színház – nincs saját társulata, működése hazai és külföldi alkotókkal/társulatokkal folytatott együttműködéseken alapul. Nemcsak befogad/megvásárol kész előadásokat, hanem együttműködések révén előadásokat, produkciókat generál és fejleszt. Nemcsak magyar alkotókkal/társulatokkal/produkciós- és inkubátorházakkal (mint például a Sín Kulturális Központ, a FÜGE, a Műhely Alapítvány) valósít meg közösen koprodukciós együttműködéseket, hanem folyamatosan bővülő kapcsolatrendszere és egyre stabilabb nemzetközi hírneve révén külföldi együttműködései is egyre számosabbak. (Az évad végére már **háromra** nőtt azoknak az uniós projekteknek a száma, amelyekben a Trafó partner. A **DNA** a táncra fókuszál, a **NOW** a menedzser-gyakorlatot fejleszti, a **SOURCE** pedig a rövid színházi formákra koncentrál.) Éppen ezeknek a hálózatoknak a segítségével évről évre egyre többet próbálunk tenni azért, hogy a hazai művészek számára is további új lehetőségek nyíljanak meg külföldi együttműködésekre, koprodukciók megvalósítására. Tagja vagyunk a **Magyar Színházi Társaság**nak, és az **IETM** nemzetközi szervezetének, de **Munkaasztal** elnevezéssel hálózatot próbálunk alakítani a független területen, befogadó színházakkal (MU, Jurányi, Szkéné, Bethlen Téri Színház) és fejlesztő szervezetekkel (Műhely Alapítvány, Sín Kulturális Központ). Állandó partnerünk. Folyamatosan együtt dolgozunk a Café Budapestet és a Budapesti Tavaszi Fesztivált működtető **Budapesti Fesztivál-és Turisztikai Központ**tal. Nemzetközi partnereink, a **Goethe Intézet**, a budapesti és a párizsi központú **Institute Francais** támogatása jelentős segítséget jelent munkákban. Ebben az évadban még szorosabbra fontuk viszonyunkat a művészeti felsőoktatás intézményeivel: a **Színház- és Filmművészeti Egyetem**mel, a **Magyar Képzőművészeti Egyetem**mel, a **Moholy Nagy Művészeti Egyetem**mel, a **Magyar Táncművészeti Főiskolá**val, a **Budapesti Kortárstánc Főiskolá**val és a **Budapesti Metropolitan Egyetem**mel.

1. meghívott művészek vagy előadások, illetve csereelőadások és vendégszereplések felsorolása, rövid bemutatása

***MEGHÍVOTT KÜLFÖLDI ELŐADÁSOK 2015/16***

**ÚJCIRKUSZ**

Cirque Inextremiste (FR): *Extrêmités*

Compagnie du Poivre Rose (FR/BE/CAN): Rózsabors

Gravity & Other Myths (AUS): A Simple Space

Sanja Kosonen & Elice Abonce Muhonen / Galapiat Cirque (FIN/FR): Hajánál fogva (Capilotractées)

Bábcirkusz 4in1 (**Tintaló Társulás (HU):** C*ircus Mechanicus;* **Laurent Bigot (FR):** *Le Petit Cirque;* **Teatro delle Briciole (IT):** *Pop-up)*

Fragan Gehlker, Alexis Auffray, Maroussia Diaz Verbèke (FR): Üres - cirkuszi tanulmány

**SZÍNHÁZ**

Benjamin Vandewalle (BE): *INTER-VIEW*

Philippe Quesne/Campo (FR/BE): Másnap (Next Day)

Kentridge / Handspring Puppet Company (ZA): *Übü és az Igazság Bizottság*

William Yang (AUS): Blood Links

**200% TÁNC**

Antony Hamilton Projects (AUS): Black *Project 1 / MEETING*

L-E-V by Sharon Eyal & Gai Behar (ISR): Sara / Killer Pig

Saburo Teshigawara & Rihoko Sato (JP): Megszállott (Obsession)

Compagnie Virginie Brunelle (CAN): Átkozottul (Foutrement)

Ula Sickle, Popaul Amisi, Daniela Bershan, Jeannot Kumbonyeki Deba, Joel Makabi Tenda (PL/CA/DRC/DE/IS/BE): Kinshasa Electric

Arno Schuitemaker (NL): While We Strive

**KOREOGRÁFUSOK ÚJ UTAKON**

Marlene Monteiro Freitas (CV/ PT): Síró szobrok – elefántcsontból, húsból és vérből

Salamon Eszter (HU/D): EMLÉKMŰ 0: kísértenek a háborúk (1913-2013)

Caroline Laurin-Beaucage & Martin Messier (CAN): Soak

**EGYÉB**

Az Észt Intézet bemutatja: MAIKE LOND MALMBORG: *10 utazás oda, ahol semmi sem történik\**

A Finnagora bemutatja: KARI HOTAKAINEN beszélgetés

***MAGYAR ELŐADÁSOK 2015/2016***

|  |
| --- |
| -          13. TáncMaraton |
| -          A SÍN bemutatja: Rózsavölgyi Zsuzsa: Medúza |
| -          A Symposion folyóirat bemutatja: HYBRID REALM |
| -          AJDa - A Joint Dance Adventure from Hungary: CSÁNGÓBUGI - HAIDAU - GYÖNYERŐ |
| -          Antré 1 // DART társulat: Descend |
| -          Antré 2 // SZOMBATI ANETT, TÓTH LAURA: ELHALLGATOTT HÉTKÖZNAPOK |
| -          Antré 3 // Dömötör Judit, Dömötör Luca: STARSCRAPER |
| -          ARTman\_Vol.4 no. PARA |
| -          Az Állandó Táncórák Demonstrációja 2016 |
| -          Az Apokrif irodalmi folyóirat és a Küklopsz Műhely Társulat bemutatja: ÁLLOMÁSOK |
| -          Bábcirkusz 4in1 |
| -          Bende Tamás: HORZSOLÁS - Parnasszus Könyvek / Új vizeken sorozat |
| -          bodylotion co-dance: L é p é s I d ő |
| -          Bodyscape: Dar Winners (munkacím) - CAFe Budapest Kortárs Művészeti Fesztivállal közös program |
| -          DÁNYI – MOLNÁR – VADAS: Nyúzzatok meg / SKIN ME |
| -          Dollár Papa Gyermekei: a TÁGRA ZÁRT SZEMEK próbája |
| -          Dollár Papa Gyermekei: Otthon (August Strindberg: A pelikán) |
| -          Dollár Papa Gyermekei: Szerelem (Henrik Ibsen: Kis Eyolf) |
| -          DUDA ÉVA TÁRSULAT / MOVEIN MISSION: Dupla est / Double bill |
| -          Forte Társulat / Tar Sándor-Keresztury Tibor: A te országod |
| -          Freak Fusion Cabaret |
| -          Frenák Pál Társulat: InTimE |
| -          Frenák Pál Társulat: Tricks & Tracks 2. |
| -          GALAKTIKA: Az ébredő Erő |
| -          Gruppo Tökmag: SÁRKÁNY LEE |
| -          Hodworks Társulat: Pirkad/Dawn |
| -          Hudi László: OPTIMISTA EST |
| -          IV. ORSZÁGOS SLAM POETRY BAJNOKSÁG – Döntő |
| -          IV. Országos Team Slam Poetry Bajnokság Döntője |
| -          Kálmán Eszter: N mint Nosferatu |
| -          Kárpáti-Fábián-Benkó: Dongó |
| -          Kelemen Kristóf: Miközben ezt a címet olvassák, mi magukról beszélünk |
| -          Krétakör: A harag napja |
| -          Messziről jött ember - A Litera 14. előszilveszteri partija |
| -          Molnár Csaba: DEKAMERON |
| -          MOME Media Design - Binaura |
| -          Mundruczó Kornél / Proton Színház / Vlagyimir Szorokin: A JÉG |
| -          Mundruczó Kornél / Proton Színház: Szégyen |
| -          Mundruczó Kornél/Proton Színház Frankenstein-terv |
| -          Mundruczó Kornél/Proton Színház: Látszatélet |
| -          OIDIPUSZ KARANTÉN … az örök jelenre csábítás! |
| -          Pintér Béla és Társulata: Gyévuska |
| -          PINTÉR BÉLA ÉS TÁRSULATA: Titkaink |
| -          Proton Színház / Bánki Gergely: 1 link |
| -          Proxemika - A Budapest Tánciskola estje |
| -          Rájátszás: Legjobban nélküled |
| -          Réti Anna és Ricardo Machado: Point of You |
| -          RUTKAI BORI BANDA: PIZSAMÁTOR |
| -          Schermann Márta: ÁRVAÁLOM |
| -          Schilling Árpád/Krétakör: LÚZER / LOSER |
| -          smART! XTRA // A Performansz mint Interfész | Az Interfész mint Performansz // TESTKÉPEK |
| -          smART! XTRA // FÉNYTÉR |
| -          smART! XTRA // HAUTE COUTURE |
| -          smART! XTRA // KITERJESZTETT TEST |
| -          smART! XTRA // PIXELEK // DNE Group: Loop Event |
| -          smART! XTRA // VIZUÁLIS ZENE |
| -          smART! XTRA feat. Artlocator // Apps’ Land |
| -          smART! XTRA feat. Budapest Activated: OPEN DATA! // Expodium (NL) – Járókelő.hu (HU): MISSION POSSIB |
| -          smART! XTRA feat. Share Point // MADE BY NATURE |
| -          Speak Easy Project: MENJEK/MARADJAK // A holland epizód |
| -          Stereo Akt: Felülről az ibolyát |
| -          STEREO Akt: WE HEAR YOU – HALLGATLAK! |
| -          Színházak éjszakája / VOLT-VAN-LESZ |
| -          Színikritikusok díja 2015 |
| -          SZOMSZÉDOK |
| -          TÁP Színház – Milena Marković: Babahajó |
| -          Táp Színház – Trafó – Füge Produkció – Fekete Ádám: CSOPORTKÉP OROSZLÁN NÉLKÜL |
| -          Titkos Társulat: KÉT NŐ |
| -          Trojka Színházi Társulás: Said |
| -          Tünet Együttes: Az éjszaka csodái |
| -          Ürügyeink Eörsire - A PanoDráma produkciója az Eörsi10 rendezvénysorozat keretében |

1. fesztiválokon való részvétel

A (részben a) Trafó által fejlesztett projektek közül számosan utaznak a világban, elég, ha a tánc területén a **Cie Pál Frenák**, a *Nyúzzatok meg* (Dányi-Molnár-Vadas), az *Eclipse* (koreográfus: Molnár Csaba) vagy a színházi térfélen a **Proton Színház**, **a Krétakör/Schilling Árpád**, a **Dollár Papa Gyermekei** vagy a **Stereo Akt** nemzetközi sikereire utalunk. A **Forte Társulat** velünk koprodukcióban készült *A te országod* című produkciója pedig igazi fesztiváldarab lett – a POSZT programjába is bekerült, de megjárta a DESZKA Fesztivált, utazik Temesvárra és Szegedre is.

1. fesztiválszervezés, ennek keretében különösen a cél, valamint a célközönség meghatározása, az esemény hasznosulása kulturális, gazdasági és egyéb releváns szempontok alapján

Ebben az évadban a Trafó fesztivált nem szervezett, de egyes brandjainek sorozatait tovább építette.

1. a repertoár-játszáshoz és a többtagozatos művészeti struktúrához kapcsolódó művészeti gyakorlat bemutatása
2. az évadra kitűzött célok és azok megvalósulásának tagozatonkénti összefoglalása, ennek keretében különösen műsorpolitikai célkitűzések és azok teljesülése, valamint a repertoár bemutatása

*A Trafó Kortárs Művészetek Háza Magyarországon egyedülálló, a nemzetközi kortárs színtérbe beágyazott befogadó hely, ahol a különböző műfajok – színház, tánc, újcirkusz, zene és vizuális művészetek – egyedi és autentikus módon jelennek meg.*

*A posztindusztriális térben működő intézmény szakmai programja egységes szemlélet szerint szerveződik, ugyanakkor sokoldalú, egyszerre kísérletező szellemiségű és nézőbarát, az új irányokra és a kulturális emlékezetre egyaránt épít, és mind hazai, mind külföldi művészek bemutatkozásának teret enged.  
Társadalmi kérdések iránt elkötelezett közvetítő helyszín, érték- és kontextusteremtő platform, új gondolatok és produkciók generátora. Előadásaival, koncertjeivel, kiállításaival, közösség- és közönségépítő programjaival több generációt megszólít, minden olyan nézőt, aki nyitott az újdonságra, egész működésében különös figyelmet fordítva a fiatal generációra –*szól a Trafó tágan értelmezett missziója.

A Trafó alapvető feladata a művészi innováció támogatása, ápolása, műfaji korlátok nélkül, a kortárs művészetek társadalmi integrációjának intézményi kereteinkkel való szolgálata, különös tekintettel a fiatalokra. A Trafó nemcsak befogadó tér és műhely, hanem oktatási intézmény is. Profilunk fontos eleme nemzetközi produkciók és alkotók munkáinak megismertetésea hazai szakma és közönség soraival. Folyamatosan bővülő kapcsolatrendszerünk és egyre stabilabb nemzetközi hírnevünk révén évről évre többet próbálunk tenni azért, hogy a hazai művészek számára új lehetőségek nyíljanak meg külföldi együttműködésekre, koprodukciók megvalósítására.

A 2015/16-os évadban a párhuzamosságot gondoltuk vezérvonalnak: Egyrészt támogattuk a függetlenek már-már kanonizált nagy egyéniségeit, a **Pintér Béla Társulat**nak havi két Titkain előadást szerveztünk és az évadban ötször játszottuk a *Gyévuská*t, másrészt koprodukciós partnerei voltunk **Schilling Árpád** és **Mundruczó Kornél** legújabb előadásainak és a Forte Társulat legújabb bemutatója is nálunk született meg. is. Ugyanakkor lendületbe próbáltuk hozni az eggyel-kettővel fiatalabb generációt azzal, hogy új előadásokat generáltunk nekik vagy korábbi előadásaikat komoly közönségsiker mellett játszottuk újra. Ebbe a csoprtba tartozik a színházcsináló **Fekete Ádám, Boross Martin/Stereo Akt, a Dollár Papa Gyermekei,** a **K2** és **Kelemen Kristóf,** valamint **Molnár Csaba, Fülöp László, a Duda Éva Táruslat, a Dányi-Molnár-Vadas trió.** Az fiatal alkotóknak, akik új látásmódjukkal bolygatják meg a hagyományos előadó-művészeti kereteket nincs könnyű dolguk: nemcsak a mögöttük álló műhelyek életben maradása kérdéses, hanem munkáik is az eddigiektől eltérő szakmai odafordulást igényelnek, nem rendelkeznek még erős közönségbázissal (azt felépíteni emény és hosszútávú feladat), de híveik lelkesek, kitartóak és kísérik őket útjaikon.. Hosszú távú cálunk az, hogy erősítsük fiatal közönségünket, és ehhez fejlesztjük. a technológiai innovációt a performatív műfajokkal vegyítő smART sorozatunkat.

**BEMUTATÓK 2015/16**

|  |  |  |  |
| --- | --- | --- | --- |
| **Bemutató** | Nézőszám | Nettó bevétel | Nettó bekerülési költség |
| TÁP Színház – Milena Marković: Babahajó | 644 | 851 181 | 2 734 453 |
| L-E-V by Sharon Eyal & Gai Behar (ISR): Sara / Killer Pig | 603 | 1 129 331 | 7 985 343 |
| Cirque Inextremiste (FR): Extremités | 890 | 1 728 898 | 3 748 739 |
| Bodyscape: Dar Winners (munkacím) - CAFe Budapest Kortárs Művészeti Fesztivállal közös program | 213 | 238 504 | 2 043 022 |
| Ürügyeink Eörsire - A PanoDráma produkciója az Eörsi10 rendezvénysorozat keretében | 134 | 172 520 | 260 111 |
| Philippe Quesne/Campo: Másnap (Next Day) CAFe Budapest Kortárs Művészeti Fesztivállal közös program | 219 | 293 268 | 6 111 981 |
| IV. ORSZÁGOS SLAM POETRY BAJNOKSÁG – Döntő | 414 | 701 299 | 478 242 |
| Antony Hamilton Projects (AUS): Black project 1 / MEETING | 411 | 651 063 | 3 559 752 |
| Saburo Teshigawara / Karas (JP): Obsession/Megszállott | 567 | 897 835 | 6 778 424 |
| WILLIAM KENTRIDGE / HANDSPRING PUPPET COMPANY (South Africa): Übü és az Igazság Bizottság | 598 | 1 046 102 | 9 717 237 |
| Dollár Papa Gyermekei: a TÁGRA ZÁRT SZEMEK próbája | 78 | 93 780 | 954 100 |
| OIDIPUSZ KARANTÉN … az örök jelenre csábítás! | 156 | 162 835 | 1 716 758 |
| Krétakör: A harag napja | 902 | 1 836 535 | 4 528 318 |
| Compagnie du Poivre Rose (FR): Rózsabors - cirkusz | 598 | 1 111 929 | 4 347 881 |
| EGY ESTE KÉT ELŐADÁS / 2 Y Fülöp László - Molnár Csaba | 587 | 667 165 | 5 567 825 |
| Forte Társulat / Tar Sándor-Keresztury Tibor: A te országod | 495 | 698 386 | 2 370 894 |
| Rájátszás: Legjobban nélküled | 427 | 880 276 | 893 876 |
| Messziről jött ember - A Litera 14. előszilveszteri partija | 338 | 659 882 | 906 600 |
| **Gravity and Other Myths (AUS): A Simple Space** | 1090 | 2 318 346 | 4 812 858 |
| **Marlene Monteiro Freitas (CV/ PT): SÍRÓ SZOBROK – ELEFÁNTCSONTBÓL, HÚSBÓL ÉS VÉRBŐL** | 322 | 450 906 | 4 627 563 |
| **Sanja Kosonen & Elice Abonce Muhonen (FIN): Hajánál fogva (Capilotractées)** | 558 | 878 661 | 2 935 804 |
| **Salamon Eszter (HU/D): EMLÉKMŰ 0: kísértenek a háborúk (1913-2013)** | 428 | 644 567 | 5 333 295 |
| **Caroline Laurin-Beaucage & Martin Messier (CAN): Soak** | 184 | 282 244 | 1 252 718 |
| **Kárpáti-Fábián-Benkó: Dongó** | 73 | 84 961 | 466 600 |
| **William Yang (AUS): Blood Links** | 108 | 152 126 | 1 766 555 |
| **Hudi László: OPTIMISTA EST** | 61 | 81 890 | 857 634 |
| **Schermann Márta: ÁRVAÁLOM** | 556 | 898 661 | 1 070 627 |
| **Kelemen Kristóf: Miközben ezt a címet olvassák, mi magukról beszélünk** | 124 | 138 110 | 84 429 |
| **Compagnie Virginie Brunelle (CAN): Átkozottul / Foutrement** | 610 | 1 025 630 | 2 152 180 |
| **DUDA ÉVA TÁRSULAT / MOVEIN MISSION: Dupla est / Double bill** | 424 | 646 890 | 2 656 450 |
| **Mundruczó Kornél/Proton Színház: Látszatélet** | 823 | 1 763 819 | 2 806 663 |
| **Arno Schuitemaker (NL): While We Strive** | 175 | 265 669 | 310 180 |
| **Fragan Gehlker et Alexis Auffray (FR): Üres** | 310 | 590 000 | \* |
| **A SÍN bemutatja: Rózsavölgyi Zsuzsa: Medúza** | 2016.06.03.-i bemutató | | |

1. a tagozatok egymáshoz való kapcsolódása, a több tagozatot is érintő produkciók bemutatása, együttműködés

A Trafó működését a tánc – a színház – a vizuális művészetek – a cirkusz – a zene – a köztes műfajok sokszöge mentén lehet a legpontosabban leírni. Természetesen reménytelen vállalkozás lenne mind a **251** programot pontosan leírni, de ez az évad **nemcsak** az előadások és a nézők számában döntött meg minden rekordot, hanem abban a sokféle irányban is, amerre elindultunk, és amelyek egymásra hatása és egymás mellettisége határozza meg a Trafó Kortárs Művészetek Ház működési irányát.

A Trafós színházi eseményeket akár helyszínek szerint is csoportosíthatnánk. A **Dollár Papa gyermekei**nek immár hagyományos terepe a 40 embert befogadó stúdió, ide készült a társulat idei, immár negyedik bemutatója is. Havi egy-két előadásukra folyamatos az érdeklődés. A nagyszínpad a helye a beérett középgenerációnak: a **TÁP Színház** két előadása, a **Pintér Béla és Társulata**, a **Proton Színház** **Mundruczó Kornél** rendezte darabjai, a **Krétakör/Schilling Árpád** új bemutatója és a nagy visszatérő, a **Forte Társulat** készítette ide előadásait, melyeket próbálunk folyamatosan műsoron tartani – bár nem könnyű az egyeztetés. Itt játszottuk a **Stereo Akt** *We hear you* című új produkcióját is, amelytől a két őszi és két tavaszi előadás után kénytelenek vagyunk elbúcsúzni… A Klubban is folyamatos a fiatalok jelenléte: a **Staféta program** keretében dolgozott a **K2**, a **Titánium program** pedig **Kelemen Kristóf** produkcióját támogatta. Egy évvel a bemutató után még mindig komoly az érdeklődés a **Kárpáti Péter** vezette **Titkos Társulat** *Két nő* című produkciója iránt és **Hudi László** is megrendezte a maga írta egyszemélyes darabot **Murányi Tündé**nek. A belga Campo ismert rendezőket és gyerekeket összepárosító sorozatából ezúttal **Philippe Quesne** utópiája/disztópiája érkezett hozzánk, majd az évad második felében az ausztrál **William Jang** mesélte el saját családja történetét.

A 2015/16-os évadban is folytattuk a *200%tánc* és a *Koreográfusok Új Utakon* sorozatainkat, melyekbe hagyományosan a tánc neves nemzetközi társulatait rendezzük. A 200%tánc sorozatunkban – mely a színtiszta, szemet gyönyörködtető előadásokat gyűjti egybe – változatos nemzetközi programmal leptük meg a nézőket. Az izraeli **Sharon Eyal** a Batshevából kinőtt koreográfus és partnere a parti-kultúrából érkezett Gai Behar idén két rövid darabbal (*Sara, Killer Pig)* tért vissza hozzánk nagy nyomot hagyó 2013-as közönségsikere után. Az ausztrál **Antony Hamilton**,a ritmusos dinamika mestere, szintén két duettel (Black *Project 1, MEETING)* mutatkozott be a magyar körönségnek. Az őszi harmadik előadó a japán képzőművészbe oltott koreográfus, **Saburo Teshigawara** és társa Rihoko Sato, akiknek M*egszállott* című koreográfiáját láthattuk. A tavaszi félév további újdonságokat hozott. A Koreográfusok Új Utakon sorozat részeként két már ismerős alkotó **Marlene Monteiro Freitas** és **Salamon Eszter** hozta el legújabb munkáit, mindkettő vakmerő volt és a komfortzónától illetve az egyszerűen befogadható táncoktól messze elrugaszkodott, határfeszegető alkotás, mint ahogy azt a sorozatban megszokhattuk. Két kanadai társulat is ellátogatott a Trafóba két markánsan különböző gondolkodásmóddal: mind a multimédiára és az elektronikára építő **Caroline Laurin-Beaucage** és Martin Messier, mind az érzékeny-érzelmes **Virginie Brunelle** először lépett fel Budapesten. A Budapesti Tavaszi Fesztivállal közösen tudtuk meghívni a belga **Ula Sickle** és kongói táncos társainak energikus, breakre épülő előadását, a *Kinshasa Electric*-et, mely során nemcsak a kongói éjszakai élet legfrissebb táncait ismerhettük meg, hanem a magyar breakesek is megmutathatták egy „párbajban” a tudásukat. Az idei évadot a holland **Arno Schuitemaker** zárta a nemzetközi tánc frontján, *While We Strive* című koreográfiáját nemcsak látni, de *hallani* is lehetett. Ebben az évadban is törekedtünk a hazai táncszéna minél átfogóbb bemutatására, mégpedig a fontos fejlesztőműhelyek együttműködésével. A Műhely Alapítvánnyal közösen szerveztük olyan átfogó programokat, mint a **TáncMaraton** és aTrafóba**n** futó **Állandó Táncórák Demonstrációja, a Budapesti Kortárstánc Főiskolá**nak is (szokás szerint) biztosítottunk mind a két félévben bemutatkozási lehetőséget. Segítettünk koprodukciós partnert találni a fiatalabb generációt képviselő Hadi Julinak és Arany Virágnak, így sikerült a három művészeti formát (mozgás, videó, hang) összekapcsoló *Dar Winners*-t bemutatni a CAFe Budapest keretében. **Molnár Csaba**: *ECLIPSE* című darabja is a nemzetközi piacra kacsingatott, már decemberben tudtuk, hogy a Budapest Kortárstánc Főiskola hallgatóit a **Birmingham International Dance Festival**on helyi táncosok váltják majd fel. Koprodukció, ha másképp is a Duda Éva Társulat / Movin Misson tavaszi bemutatója is: a libanoni **Guy Nader** és a spanyol **Maria Campos** készített új koreográfiát a társulatnak, az est második bemutatója pedig Duda Éva nevéhez kötődik. **Rózsavölgyi Zsuzsa** *Medúzá*ja egy korábbi produkció átdolgozása és június elején - 21 táncossal, a **Salzburg Experimental Academy of Dance** (SEAD) diákjaival pulzál majd a dinamikus koreográfia a nagyteremben. És akkor mpég nem beszéltünk a régi darabjait a nagy érdeklődés miatt újra bemutató **Hodworks**ről, a **Frenák Pál Társulat**ról és a Tünet Együttesről. *Az éjszaka csodái*t az évad során hatszor játszottuk, annyira erős volt a nézői érdeklődés, és mindegyik előadásra érkeztek olyan középiskolás csoportok is (a Tünet szervezésében), akiknek utófoglalkozás is járt. A Trafó és Műhely Alapítvány új, közös programsorozatában az **Antré**ban új kezdeményezéseknek, friss szemléletű fiatal alkotóknak kíván bemutatkozási lehetőséget teremteni a Trafó Stúdióban – havonta egy alkalommal. Fontos nekünk az együttműködés az **ArtMan Mozgásterápiás Művészeti Közhasznú Egyesülettel**, szinte már hagyomány, hogy koratavasszal összefoglaló estet szervezünk neki, idén a 3 bemutatott darabból kettő ősbemutatót is köszönthettünk.

Egy magyar és öt külföldi **újcirkuszi társulat** lépett fel a Trafó porondján az 2015/16-os évadban. A magyar **Freak Fusion** társulat kabaréja hazai underground cirkuszi élet zsonglőrjeit, akrobatáit, légtornászait és burlesque táncosait vonultatja fel. Tizennégyen vannak és mindent megtesznek, amit csak tudnak. A külföldiek közül (akik szinte mind legalább részben franciák, mert az újcirkusz egy kicsit mindig francia) szeptemberben a **Cirque Inextremiste** *Extrêmités* című előadásaazzal lepett meg mindenkit, hogy fellépett benne egy kerekesszékes artista is. Decemberben a **Compagnie du Poivre Rose** egy hrabali kisfalu rövid, abszurd történeteit mesélte el kicsit kajla szereplőkkel, a cseh hegedűs, énekes Iva Bittová élőzenéjére. Az ünnepek után január legelején az ausztrál **Gravity & Other Myths** energikus, akrobatikus darabjukkal hozta lendületbe az újévet és a közönséget is. Majd februárban a két őrült finn nő, **Sanja Kosonen és Elice Abonce Muhonen** a hajuknál fogva fellógatott előadást tartottak, melynek a sajtó is nagy hírt kavart. Az évadot a Krétakör előadásaiból már ismert **Fragan Gehlker** *Le Vide* című előadása zárta, ami Camus *Sziszüphosz mítoszá*nak újraolvasása után született és a tántoríthatatlan újrakezdésről fogalmaz meg a cirkusz nyelvén új gondolatokat. Az évad újcirkusz programját végigkövette az idén indult **szociális cirkusz workshop sorozat**, melynek keretében pesterzsébeti és Sajókazai hátrányos helyzetű fiataloknak tartottak a külföldi cirkusz-sztárok foglalkozásokat, melynek célja mind a motorikus képességek, mind szociális készségek fejlesztése a cirkusz eszközeivel.

Az évadban volt még egy az újcirkuszhoz sorolható, valójában cirkusztémájú bábprogram gyerekeknek, és gyereklelkű felnőtteknek, melyben két külföldi társulat (a francia **Laurent Bigot** és az olasz **Teatro delle Briciole**), mutatta be ötletes gyerekelőadásait. A magyar **Tintaló Társulás** felállította mozgó automata vándorcirkuszi installációját; és levetítettük Alexander Calderről, a mobil tárgymanipuláció háború előtti mesterének kiscirkuszáról egy filmet. A Trafó Klub megsokszorozta lehetőségeinket a bábjátszás területén is: az *Időnk rövid története* című előadás, amely a győri Vaskakas és az ESZME koprodukciójában készült, jelentős szakmai siker, az előadás rendezője, **Hoffer Károly** a VIII. Kaposvári Biennálén **Lengyel Pál-díjat** nyert. De ebben a műfajban kétségtelenül a dél-afrikai **Handspring Puppet Company William Kentridge** rendezte Übü feldolgozása jelentette a legnagyobb szakmai és közönségsikert.

A Trafó 2015/16-os zenei programjai rendkívül színvonalas és sokszínű volt. A műfaji sokszínűség mellett kiemelt célunk a legkurrensebb külföldi és hazai előadók bemutatása. Sorozatok tekintetében tovább folytattuk a fiatalok körében nagyon népszerű, elsősorban elektronikus zenére fókuszáló **Electrify**-t, az év során három estét rendeztünk. Közülük kiemelendő William Basinski, aki elsőként lépett fel Magyarországon, és teltházas közönség előtt mutatta be legfrissebb anyagát. Az **indiai klasszikus zenére** fókuszáló nagysikerű sorozat keretében két este szerepelt, közülük Shahid Parvez fellépése történelmi jelentőségű. A ma élő szitárosok legendás művésze első koncertjét adta Budapesten, ugyancsak teltháznak. A szokásos fesztiválos együttműködések is jól sikerültek. Az **UH Fest** nyitó és záró napját is a Trafóban tartotta, utóbbin a popzene határmezsgyéjén mozgó Dean Blunt adott rendkívül emlékezetes koncertet. A CAFe Budapest fesztivál keretében a kísérleti improvizatív zene két nagyájúja lépett fel, Matana Roberts és Oren Ambarchi. Kortárs zenében se volt hiány: az **Átlátszó Hang Fesztivál** keretében egy nem mindennapi lengyel kvartettet láttunk vendégül, akik egy különleges asztalon zenéltek.

A magyar színtérből próbáltunk az előremutató zenekaroknak lehetőséget adni: két gitáros triónak, a Makrohangnak és a Jünek, a ’80-as évek underground színtér jelentős képviselőjének, a Sexepilnek, az egyre népszerűbb Volkova Sistersnek, és különösen őszinte zenét játszó Mayberian Sanskülottnak. Külön kiemelendő az évben **Meredith Monk** koncertje, aki 11 év után látogatott újra Magyarországra, hogy szólókoncertet adjon. A koncert előkészítése másfél évvel korábban indult, de megérte a befektetett munkát, mivel elsöprő sikerű és nagyon emlékezetes koncertet adott. Jazzben a műfaj sajátosságai miatt nehéz olyan előadót hívni, akire kellő érdeklődés mutatkozik. Szerencsére sikerült két nevet is kiválasztani, akik mindkét esetben teltházat csináltak, miközben a művészi színvonal egy szemernyit sem csökkent: elsőként az az Antonio Sanchez adott koncertjet zenekarával, aki Inarritu legutóbbi *Birdman* című Oscar díjas filmjéhez készített zenét, másodikként pedig Christian Scott, aki a fiatalok körében óriási népszerűségnek örvend, a jazz új hírnökének tekintik őt sokan, aki feltámasztja, és újra népszerűvé teszi majd a műfajt.

A 2015/2016-os évadban folytatódott a Trafó ***smART!-***sorozata a technológiai innovációk és a performatív elemek találkozásából születő színpadi előadások és interdiszciplináris projektek bemutatására. A tavalyi évad nemzetközi példái után ebben a szezonban a havi rendszerességgel jelentkező ***smART! XTRA*** interaktív prezentációsorozat keretében feltérképeztük a magyar fejlesztői szcéna kiemelkedő alkotóit és bemutattuk a különböző kreatív területeket összekapcsoló projektjeiket is. Foglalkoztunk okos textilekkel, pixelekkel, vizuális zenével, fényterekkel és applikációkkal. Kirándulást tettünk a virtuális valóságokba, szétszedtük és megsokszoroztuk a testet, csocsóztunk az agyhullámaink segítségével, installáltunk adatalapú hang- és fényszobrot a Trafóklub terébe. Az installált munkákat interaktív módon, élményszerűen prezentáltuk a laikus és szakmai érdeklődők számára, melyeket így a helyszínen ki is lehetett próbálni.

Komoly hangsúlyt fektettünk a fiatal generáció megszólítására, az egyetemekkel való együttműködések kialakítására. Az évadnyitó eseménysorozatunkon vendégül láttuk a *Kitchen Budapest* tehetségprogramjának fejlesztőcsapatát is, így a nézők számára lehetőség nyílt kipróbálni a *Youniverse* két, agyhullám-kommunikációra épülő játékos installációját. A *Metropolitan Egyetem* hallgatóinak **Marloeke van der Vlugt** előadóművész-kutató tartott workshopot a Performansz mint Interfész / Interfész mint Performansz témakörében. A holland művészeti-tudományos technológiai központ, a **WAAG Society** rezidens alkotójának könyve bekerült a szakirányú felsőoktatási intézmények könyvtári kínálatába is. A **MOME Media Design Tanszék és a Binaura tervezőcsapata által szervezett robotkészítő workshopján a különböző korosztályú résztvevők** megismerkedhettek a tárgyanimáció, a motorikus helyváltoztatás és az elektronika irányította mozgásvezérlő szoftver használatának alapjaival. Betekinthettek az egyetemi szemináriumtematikába és személyesen is megismerkedhettek az oktatókkal. A *Kiterjesztett test* keretében sor került egy doktori munka, a *Connected Bodies:* *Birth* c. biofeedback performanszának fázisbemutatójára is, melynek képi látványvilágát a táncos pulzusszáma irányította. *Györök Bori* idén diplomázó textiltervező világító *POLAR* kapszulakollekciójának darabjai pedig az *ArtMan Mozgásterápiás Egyesület* előadásában színpadi kosztümként debütáltak.A smART! XTRA évadzáró köztéri különkiadása, a *Mission Possible* a nyílt forrású adatokra és azok vizualizációjára, a közösségi várostervezés lehetőségeire fókuszált a 2016-os holland EU elnökségi félév Smart City programsorozatának keretében, részt vállalva a Trafó szomszédságában található Ferenc tér rehabilitációs folyamatában. Az évadban open data témakörben a *K-Monitor* is tartott két napos hackatont a Trafóklubban.

A **TRAFÓ GALÉRIA** 2015/2016-os évadának első kiállítója - aki a galériánk történetének legfiatalabb önálló kiállítója is volt egyben - **Mihuț Boşcu Kafchin** (1986) volt. Ő az utóbbi évek fiatal román képzőművészetének egyik megkerülhetetlen alakja, akinek művészetében nagy szerepet játszik személyes kozmológiája is, amelynek elmaradhatatlan eleme az alkímia, a mágia és a laboratóriumok világa. A *Te egyenes vonalakkal álmodtál, én görbékkel melynek savas árnyékai voltak* című csoportos kiállítása a kortárs képzőművészetben zajló digitális esztétikai forradalomra fókuszált, amely határok nélküli globális jelenséggé nőtte ki magát a legfiatalabb művészgeneráció körében. A kiállító művészek új képalkotási stratégiákat alkalmaztak kiállított műveikben is, és új érzékenységgel közelítenek már létező műfajokhoz: számítógépes printekhez (a román **George Crîngaşu),** videókhoz (a finn **Jaakko Pallasvuo**), vagy papír objektekhez, installációkhoz (a magyar **Keresztes Zsófia**). A kiállításnak nagy szerepe volt abban, hogy hogy sikerült egy új és fiatal közönséget is megszólítanunk, ami döntő fontosságú lehet a magyar kortárs képzőművészet jövőjének szempontjából, valamint az is, hogy új közönségünket és kiállítóinkat is egyre jobban integráljuk a magyar kortárs művészetről folyó diskurzusba.December közepétől február elejéig Budapest eddigi egyik legnagyobb szabású japán kortárs képzőművészeti kiállításának adott otthont a Trafó Galéria. . A *Hangjaink* c. kiállítás a japán hangművészetre koncentrált és a japán kultúra hanghoz való viszonyát vizsgálta. **Petrányi Zsolt** vendégkurátor egy a maga nemében egyedülálló japán kiállítást hozott létre a Trafóban, tágítva Európán kívüli művészeti érzékenységünket. A kiállítás a Trafó Galéria történetének leglátogatottabb kiállítása lett.A Galéria adott otthont továbbá a cseh **Jakub Hošek** (1979) első magyarországi önálló kiállításának, mely *Veggie Buddhist Eco Prince* címre hallgatott. A *Figura complexus* című csoportos kiállítása három olyan művész munkáit mutatta be, akik a szobrászat műfajának narratív vetületeivel is foglalkoznak, ezzel is szélesítve évadunk műfaji fókuszát. Évadzáró kiállításaként a fiatal szlovák művészet egyik legnonkomformabb alakjának, **Radovan Čerevkának** (1980) mutatja be műveit, amely a művész első magyarországi önálló kiállítása.

1. közönségkapcsolati rendszer bemutatása
2. közönségszervezési munka bemutatása, ennek keretében különösen az évadra meghatározott feladatok és teljesítésük, a módszerek, eszközök és eredményesség tekintetében

A Trafó marketingtevékenységének legfontosabb feladata a Trafó előadásainak minél szélesebb körben történő kommunikálása ahhoz, hogy a lehető legjobb kihasználtsággal játsszuk az előadásainkat, minél nagyobb közönség előtt. Ezt a marketingeszközök széles skálájával valósítjuk meg, a közönségünkkel való minél közvetlenebb kommunikációval. Több közvélemény-kutatás, illetve saját kutatásaink/tapasztalataink is azt támasztják alá, hogy a közönség számára nagyon fontos a személyesség, elengedhetetlen, hogy minél közelebb vigyük a nézőket az intézményhez, a kortárs előadóművészeti előadásokhoz.

**Közönségszervezés, direktmarketing**

A Trafó „hagyományos” közönségszervezése szimultán több különböző területen történik. Folyamatosan épülő adatbázisunk az alapja a közönségszervező munkájának. Ezek egyrészt személyes kapcsolatrendszerek, e-mail listák, másrészt intézményekhez köthető kapcsolatok, amikor egy-egy csoporttal kommunikál a közönségszervező, mint például egy külföldi előadás kapcsán a hazánkban élő adott nemzet honpolgárai, vagy például egy társadalmi problémát feldolgozó előadás kapcsán bizonyos civil szervezetek. Olyan Trafóba járó csoportok kialakításán dolgozunk folyamosan, amelyekről tudható, hogy mely előadások érdekesek a számukra. Színház és táncszakmai adatbázisunkat is folyamatosan bővítjük, új együttműködő partnerek feltérképezése pedig folyamatos. A velük folytatott együttműködések fő célja a fiatal korosztály „becsatornázása” a Trafóba. A közönségszervezésben tehát egyre nagyobb hangsúlyt kap a direktmarketing és kopromóciók szervezése.

**Főbb közönségszervezési területek, aktivitások**

Meglévő Trafós közönségkapcsolatok (és az ahhoz tarozó „élő” adatbázis) folyamatos karbantartása, ápolása, bővítése, építése, a következő struktúra szerint:

1. Oktatási /szakmai intézmények

2. Kulturális intézmények, partnerek, társulatok

3. Kopromóciós partnerek

4. Beavatós kapcsolatok

5. Fesztiválok, kitelepülések

6. Véleményvezérek

Folyamatos telefonos és személyes kapcsolattartás iskolákkal, egyetemi körökkel, közösségekkel, intézményekkel-

Új kapcsolatok folyamatos keresése, építése, elsősorban látogatók, kulturális intézmények, egyéb új partnerek, illetve iskolák, cégek.

Az új kapcsolatokkal bővített adatbázis update rendszeres elküldése a csoportvezetőnek.

Látogatói adatbázisok, címlisták bővítése, kezelése.

Közönségszervezési és kommunikációs célt támogató, adott célcsoporthoz szóló, előadásokhoz kapcsolódó kísérőprogramok generálása, szervezés.

Sorozatok/kezdeményezések/csoportok programjainak, eseményeinek becsatornázása a Trafóba (meetupok, beszélgetéssorozatok stb. kezdeményezése).

A **Gondolat Generátor** beavató programmal kapcsolatos feladatok:

A Gondolat Generátor kortárs művészeti beavató program (iskolai oktatási programunk) kapcsolattartói, szervezési feladatai

**BTL és B2C** marketing feladatok:

• promóciós plakátozás, szórólapozás és műsorfüzet terjesztés koordinálása

• specifikus szórólap- és plakátterjesztés, kapcsolattartás a kézbesítővel, illetve a reklámhordozó helyekkel, a terjesztési lista folyamatos frissítése

• házon belüli szórólapozás koordinálása: a jegyszedőknek adandó szóróanyagok összekészítése és a feladat kijelölése egy erre kijelölt füzetben

• a közönségforgalmi terek információs anyagainak és arculatának felügyelete (pénztár előtti pult, a faliújság alatti rekeszek)

• online közönségszervezés (közösségi siteok, adott programokhoz kapcsolódó oldalakkal kapcsolatépítés, fenntartás)

• hírlevél és egyéb online szerkesztői feladatok

• csoportvezető által kiadott feladatok ellátása, pl. kép / információ küldése kontaktoknak

**Közönségtalálkozók, hírlevelek**

A Trafó közönségszervezési, közönségkapcsolat-ápolási aktivitásának fontos része az előadások utáni beszélgetések az alkotókkal, a közönség bevonásával, de az előadásokat megelőző, sikeres *Különóra* programsorozatunk is, ami az előadáshoz kapcsolódó területet térképezi fel, egy arra az alkalomra felkért előadóval.

A személyes találkozás, a közvetlen hangvétel alapvető kommunikációs eszköze a közönségszervezőnek. A személyesség a **hírlevelek** megírásában is hangsúlyos, hétről-hétre műfajok szerinti bontásban – általános, színház, tánc, zene -, célzottan küldünk hírleveleket előadásainkról.

1. karitatív tevékenyég bemutatása, ennek keretében különösen a kedvezményrendszer, együttműködések, a művészeti munkához közvetlenül nem kapcsolódó tevékenységek ismertetése

Nézőink a Trafóban készpénzzel, bankkártyával, SZÉP kártyával, illetve Sodexo és Edenred (korábban Accor) Ticket Culture kultúrautalványokkal.

A 2014/2015-ös évadban bevezetett a Paypass terminál tovább könnyíti a gyors bankkártyás fizetést, nagyon népszerű, legtöbb kártyás fizető használja.

A Trafó belépőjegyet **online** is meg lehet vásárolni holnapunkon, bankkártyás és MasterCard Mobile Payment fizetéssel, vagy mobiltelefonról – időszakonként, promóciós céllal 5% kedvezménnyel, ezzel is ösztönözve az online jegyvásárlást.

A fentieken felül a következő kedvezmények érvényesek a legtöbb programunkra.  
  
**KEDVEZMÉNYEK színház, tánc és újcirkusz előadásainkra**

**20% kedvezmény:**

**• Diákoknak / nyugdíjasoknak**

**• Fogyatékkal élő látogatóinknak és kísérőiknek**

**• Tilos Támogatói Tagkártyával és Magyar Narancs kártyával rendelkező látogatóinknak**

**10% kedvezmény:**

**• Ferencvárosi (IX. kerületi) lakosoknak**

**• Pedagógusoknak**

**• Érvényes Trafó bérlettel rendelkezőknek**

**• Enjoy Budapest Carddal rendelkező látogatóinknak**

**• Amnesty International tagsági kártyával rendelkezőknek**

**Csoportkedvezmény:**

10 fő feletti felnőtt és diákcsoportoknak 10%, illetve 30%kedvezményt biztosítunk a belépőjegyek árából. Ezt a csoportkedvezményt a közönségszervező kolléga révén tudják érvényesíteni.

Zenei programokra a fenti kedvezményrendszer nem vonatkozik. Koncertenként –

legtöbb esetben – 100 db kedvezményes árú, elővételes jegyet biztosítunk.

1. közösségépítő tevékenység, önkéntesek bevonása

A Trafó immár kilencedik éve működtet **önkéntes program**ot. Az aktuális Trafó gyakornok feladata, hogy koordinálja a – mind a Trafó, mind az önkéntesek számára – hatékony együttműködést. A célunk, hogy az önkéntesek bepillantást nyerhessenek az intézmény működésébe, annak munkafolyamataiba. Mára több korábbi önkéntesünk is a szakmában dolgozik. Ők pedig nagy segítséget nyújtanak a Trafó számára a felmerülő, és alkalmanként elhúzódó munkák elvégzésében, egyrészt a marketing, másrészt a szervezői munka területén (szórólapok terjesztése, háttéranyagok gyűjtése, készítése, fordítási munkák, illetve az előadás napján, vagy előtt felmerülő feladatok a művészek kapcsán). A kisszámú stáb munkáját segítik így, hogy még rugalmasabban tudjon működni a csapat.

A közösségépítés területén pedig kiemelendő, hogy a már működő eszközök alkalmazása mellett a Trafó a törzsközönsége – **bérleteseink** – fokozott és kiemelt figyelemben részesülnek. Kedvezményeket vehetnek igénybe néhány partnerintézményben, illetve a nem bérletes jegyeiket is 10% kedvezménnyel vásárolhatják meg. Bérleteseinket folyamatosan tájékoztatjuk előadásainkról, heti rendszerességgel hívjuk fel a figyelmet az aktuális programokra. Szeretnénk ezzel is elősegíteni azt, hogy tudják, érezzék annak előnyét, hogy bérletesek, és szeretnénk folyamatosan növelni bérleteseink számát, ezzel is elősegítve a folyamatos és állandó Trafóba visszatérést. Számukra a kiváltságot is biztosítjuk, mint az emailben jegyfoglalás a bérletre, mely jegyeket soron kívül vehetnek át az előadás napján. Az így kialakuló közvetlen kapcsolati hálót is a jegypénztáros-közönségszervezőnk építi, tartja fenn.

1. az egyenlő bánásmód jegyében tett intézkedések, az előadások akadálymentesítése

A Trafó épülete nem akadálymentes. De előadásaink 90%-át látogathatják és látogatják is kerekesszékkel közlekedő mozgássérültek, akiket az oldalsó bejáraton, egy mobil rámpán be tudunk segíteni a nagyterembe a számukra fenntartott helyre. Dolgozunk az épület teljes akadálymentesítésén.

Ezen kívül több olyan előadásunk is volt, ahol biztosítottuk látássérültek számára az akadálymentesítést audionarrációval, vagy hallássérültek számára jelfordítással.


1. jegyértékesítési rendszer bemutatása
2. marketingstratégia bemutatása,

**Mit tudunk a Trafó közönségről? És hová szeretnénk eljutni?**

A 2014/15-ös sikeres online kérdőívezést megismételtük a 2015/2016-os évadban. Az előző évhez képest plusz 400-an, összesen 1100-an töltötték ki a Trafó kérdőívét. A 2015/2016-os online kérdőív eredményei alapján, kiderült, hogy a Trafó közönségének 43%-a 15-35 közötti korosztályba esik, ami azt mutatja, hogy tovább fiatalodott a közönségünk az elmúlt egy évben, amit már több éve célul tűztünk ki. Ez részben annak köszönhető, hogy több olyan programot szerveztünk, ami nemcsak tartamilag felel meg a fiatalabb korosztály ízlésének, hanem életvitelükhöz és anyagi helyzetükhöz is igazítva van, s kellőképpen vonzó. Másrészt a kommunikáció stílusán is „fiatalítottunk” az elmúlt évadban.

**Célcsoport meghatározás**

Szintén a 2015/2016-ös kutatás eredményéből az derül ki, hogy a Trafó közönségének 79%-a felsőfokú végzettségű és kb. 2/3-a nő. Ez a 15-35 éves korosztály, közönségünk 40%-a, nyitott arra, hogy a kortárs kultúra új területeit, kezdeményezéseit megismerje és megtapasztalja.




De míg egy klasszikus repertoárszínház esetében jól körvonalazódik egy műfaji profil, addig a mi esetünkben sokkal szélesebb a műfaji paletta, így az egyes előadások célközönsége is. Három egymás utáni három akár teljesen másfajta előadást is bemutatunk: egyik nap egy magyar táncelőadást, másnap egy kortárs külföldi színházi előadást, míg harmadnap egy kortárs komolyzenei koncertet. Ehhez más és más közönséget feltételez. Létezik tehát egy általunk jól körvonalazott célcsoport, a törzsközönségünk, azonban a közönség körülbelül fele így is alkalmi látogató, és a legkülönfélébb korosztályból kerül ki, a legkülönfélébb érdeklődéssel.

Tehát, ami a Trafó hátránya, az egyben az előnye is. Egy klasszikus repertoárszínházzal szemben, ahol jól körvonalazódik a műfaji profil, érdemes „A közönség”-gel oly módon foglalkozni, mint egy olyan közeggel, amely előadásról-előadásra többé-kevésbé ugyanaz.


A Trafó közönsége a legalább négyféle – tánc, színház, újcirkusz és zene – műfaji profil miatt nagyon diverzifikált. És akkor még nem beszéltünk az egyes műfajokon belüli alkategóriákról (audiovizuális fizikai színház, vizuális zenész színház, tárgyszínház, tánc-újcirkusz, zenén belül jazz, kortárs, elektronikus, kísérletező pop stb.) Vagyis, a Trafó kommunikációs célcsoportját előadásonként kell körbehatárolni, és ahhoz kiválasztani a megfelelő kommunikációs eszközöket. Bár sokkal nagyobb munkát igényel, mint egy átlagos közönséggel kommunikálni, sokkal pontosabban körül is határolható a célcsoport. vagyis, minél pontosabb célcsoport meghatározás a cél egy-egy előadás esetében.


Ennek fényében az általános hírlevél és a műfaji hírlevelek mellett (színház, tánc, újcirkusz zene), bevezettük például a smART hírlevelet is. A smART és a smART XTRA! sorozat a low-tech és a high-tech, azaz a technológiai innovációk találkozása a színházzal, tánccal, performatív műfajokkal. Olyan előadásokat mutat be, melyek analóg trükkrendszereikkel vagy éppen forradalmi technikai újításaikkal nyitnak új utakat az előadóművészetek területén. A színészek, zenészek, táncosok mellett immár feltalálók, szoftverfejlesztők, vagy akár szélmesterek és operátorok is komoly szerepet kaphatnak.)




A tipikus **Trafó látogatót** a következőképpen írhatjuk körül:

* 3 főből 2 nő, 1 férfi
* 15-35 év közötti
* Budapesten lakik
* felsőfokú végzettségű
* évek óta jár a Trafóba
* pár havonta jár a Trafóba





Az utóbbi egy évben nőtt a 9. kerületből érkező közönségünk száma.



Az intézményi marketingstratégia alapvetően erre a 15-35 közötti korosztályra épül, a folyamatos fiatalítás igényével, és azzal a céllal, hogy tagjaihoz közelebb hozzuk a hazai kortárs művészetet, illetve hogy megismerkedjenek a sikeres külföldi előadókkal is.

Marketing szempontból a kihívás elsősorban az, hogy a nagyszámú, változatos előadást viszonylag behatárolt idő alatt szükséges kommunikálni, kampányt kidolgozni, lebonyolítani. Míg a repertoárszínházaknál élni lehet a színészek ismertségével, építeni lehet a szájhagyományra, hosszabb a megismerésre szánható idő, ezek a mi esetünkben általában nem hasznosíthatóak. Bár a visszatérő társulatok esetében tudunk élni ezzel a lehetőséggel mi is. Emiatt – és természetesen még sok más okból is – elengedhetetlen, hogy a **tudatos marketingre** minél nagyobb hangsúlyt fektessünk, így, mint sok minden másban, ebben is próbálunk az élen járni, új utakat felfedezni.

A Trafó marketingje egy jól körülhatárolt struktúra mentén történik, amely több pillérre épül – hagyományos marketing, sajtókapcsolatok/PR közönségszervezés/ direktmarketing/  
eseménymarketing, online szakértő, jegypénztár/közönségszervezés –, így könnyen reagál a területre jellemző gyakori változásokra. Ezek a pillérek – és az ezeket működtető/fenntartó munkatársak – egymással folyamatosan kapcsolatban állnak, így jött létre egy dinamikus, nyitott és együtt hatékony csapat, amely meghatározza a Trafó marketingstratégiájának egységét. Ezen belül is egyre nagyobb hangsúlyt kap a közösségi média tevékenység.

Marketingeszközök:

* sajtókommunikáció
* marketingkommunikáció
* közönségszervezés
* online kommunikáció
* jegyértékesítés
* önkéntes program
* (beavató program)


**Marketingkommunikáció**


A Trafó kommunikációs tevékenységében ATL eszközöket egyre visszafogottabban használunk, elsősorban a minél optimálisabb ár-érték arány eléréséhez, mivel az ATL-eszközök még mindig meglehetősen drágák.

A **fontosabb nyomtatott programsajtóval**, esetenként **rádiószpottal** (MR2, MR3) célzottan juttatjuk el az előadások hírét a potenciális közönségünkhöz. A **kültéri eszközökkel** (peron, CL) a többé-kevésbé állandó Trafós vizuális jelenlétet biztosítjuk, image építés céljából is, ez egyes előadásokat népszerűsítve.

A **BTL eszközök** hasznosabbak a Trafó számára. A BTL eszközök a Trafó esetében a **havonta megjelenő műsorfüzet,** az **előadások szórólapjai, matricái** (házon belül – mint point of sales anyag, egyéb kultúr- és szórakozóhelyeken – mint point of purchase anyag). Ezen kívül **eseménymarketinggel** is élünk**,** pl. a Bálna (különleges installáció) kitelepülése az Andrássy útra a színházi évadnyitón, vagy színházi fesztiválokra.

Az idei kutatásból is kiderült, hogy a programokról elsősorban a Trafó **saját kommunikációs** felületein – honlap, facebook, programfüzet, hírlevél – szerez tudomást közönségünk, és ezt egészíti ki néhány print és online felület, illetve kültéri plakát. Ami nagyon fontosnak bizonyult még, az a barát, ismerős ajánlása. Ezért fontos a munkákban a közvetlen, személyes kommunikáció is.





**Új utak a kommunikációban/médiajelenlétben**

A Trafónak fontos, hogy – image építés céljából – időnként új eszközöket használjon a kommunikációban is, és ne csak közvetlenül az egyes előadásokhoz kapcsolódóan. Idei image kampányunkat a **Trafó. Bekapcsol.** szlogen köré építettük. Trafó. Bekapcsol. – szól a szlogen, ami villanykörte fejű emberrel társul, hirdetve a Trafó aktivitásra ösztönzését.

A ’bekapcsol’ figura helyet kapott trafós ajándékokon, pólón, bérlettokon, hűtő mágnesen, csomagolópapíron, táskán – és sok online felületen. Meghatározza a programfüzet és a marketinganyagok vizuálját, Videó animáció is készült a figurával, ami a ház programajánló trélereiben is látható – a Trafó tűzfalára is vetítve. Ez a figura volt az első lépés afelé az új marketingstratégia felé, amiben a Trafó lazított a hagyományos intézményi és programkommunikáción.

**Sajtókommunikáció**

Elsődleges feladata, hogy hétről hétre értesítse a sajtót az aktuális eseményekről. Az informáláson túl fontos szerepe van a kontextus-teremtésben is egy-egy előadás kapcsán; továbbá, rámutat a kultúrával kapcsolatos aktuális trendekre, tendenciákra, problémákra, társadalmi jellemzőkre – hazai és nemzetközi szinten egyaránt. Ezt elsősorban az interjúk és kritikák segítségével teszi, de segítséget nyújt az újságíróknak olyan anyagok létrehozásában is, melyek az intézményhez távolról, a színházhoz, illetve a tánchoz viszont szorosan kapcsolódnak. Ezen túl ráirányítja a kritika és a szélesebb sajtó figyelmét a feltörekvő társulatok munkájára, lehetőséget adva így azok nagyobb érvényesülésére.

A sokszínű programkínálatból kifolyólag a média különböző területeit célozza meg. A színházzal, tánccal foglalkozó sajtón kívül az irodalmi, zenei, technikai sajtóval egyaránt kapcsolatban állunk, s ha a program megkívánja, több különböző rovatban is közlésre ajánljuk. Így bizonyos előadások egyszerre kapnak helyet a technikai és a kulturális rovatokban.

Rámutat az intézményben jellemző tendenciákra több előadást összekötő sajtóanyagok segítségével. Ezzel nemcsak a Trafó programjára jellemző irányvonalakat prezentál, de az előadóművészetben kimutatható markáns stiláris és tematikai spektrumokat is kiemel.

A különböző rovatokkal másként kommunikál, így minden felületnek személyre szabottan hívja fel a figyelmét a számára érdekes információkra. Zenei programok esetében a zenei szaksajtóval és rádiókkal, társadalmi kérdéseket és problémákat felvető előadások kapcsán a kultúrpolitikai témákat is érintő lapokkal, tévéműsorokkal kommunikál. Figyelembe veszi az egyes médiafelületek profilját, lehetőség szerint exkluzív forgatási és fotózási lehetőségeket biztosít, amik egyéni és átfogó anyagokat eredményeznek.

Fontos feladatunknak tartjuk, hogy megteremtsünk egyfajta egyensúlyt a szakmai kommunikáció és a szélesebb rétegeket elérő kommunikáció között. Állandó figyelem kíséri a Trafó programjait a mértékadó, kritikákat közlő szakmai lapok részéről (Színház, Ellenfény, Balkon, Élet és Irodalom, Műértő), ám fontos, hogy amennyiben a program karaktere lehetőséget ad erre, megjelenjünk a populárisabb, szélesebb közegeket elérő műsorokban és felületeken – így a hazai női magazinok programajánló rovatában és programtól függően a bulvár lapokban is.

A Trafó missziójának része, hogy minél több emberhez eljuttassa a kortárs művészetet, ezért jelenléte kiemelten fontos a nagyközönség által mindennap fogyasztott médiumokban. Programjaink gyakran jelennek meg a híradóban és a fiatal korosztály által kedvelt portálokon is. Gondolat Generátor című színházi nevelési programunk is mutatja, hogy a középiskolás korosztályt is igyekszünk behozni a számukra érdekes előadásokra. A sajtós feladataihoz hozzá tartozik, hogy számukra is izgalmas köntösben tálalja a programokat és az általuk fogyasztott médiumok is sajtókapcsolatai közé tartozzanak.

**Online kommunikáció**

Elsősorban a marketing-kommunikáció része, de a Trafó Kortárs Művészetek Háza online kommunikációja évek óta egy, a trendekre figyelő, azokkal folyamatosan kísérletező és hazai viszonylatban azokat sokszor meg is előző képet mutat. Elsősorban a saját honlap (www.trafo.hu), a facebook oldal (https://www.facebook.com/officialtrafo) és a Trafó előadásaihoz kapcsolódó interjúkat közlő, valamint a kortárs előadóművészet területéről háttérinformációkat bemutató **Trafóblog** (blog.trafohou.se) a három fő online felület.

További közösségi oldalak szerepe is egyre hangsúlyosabb lesz, amelyben a Trafó igyekszik az élen járni. Egyre népszerűbb az **Instagram** profilunk, aminek közel 500 követője van. De hangsúlyos a többi Trafós profil is: a **Twitter, YouTube, Flickr és Google Plus**-csatornák, illetve további, dedikált facbook-oldalak (Újcirkusz, Trafó Jegypénztár, Gondolat Generátor).

Az online területen a leghangsúlyosabb a megújulás, elengedhetetlen az új tartalmakkal való folyamatos megjelenés, különös figyelemmel kísérve az új trendeket – sok fotó és videóanyag, gif stb.

A Trafó honlapja

A Trafó honlapja ez egyik legfontosabb kommunikációs felület a közönség felé. Amint az kérdőív eredményünkből szintén kiderült, a programjainkról való értesülés első forrása a honlapunk. Ezért nagyon fontos, hogy a honlap:

- minél bővebb és naprakészebb információt tartalmazzon, lehetőleg fent legyen egy fél év programja előre

- a programok átlátható rendszerben legyenek fent (műfaji besorolás, időrend stb.) – ezen a területen fejlesztettünk az elmúlt évad végén

- a programleírások vonzóak legyenek – kerüljük a nagyon szakmai szövegeket, hiszen a szakmával más felületeken (is) kommunikálunk – itt már figyelni kellene az adott előadás kereskedelmi célcsoportjára, ahhoz kellene igazítani a szöveg stílusát

* minél több beágyazott kép- és videóanyag használata – a fiatal generáció érdeklődésének felkeltése végett

A Trafó facebook oldala

A facebookon jelenleg **25.444** követőnk van, ami nagyon magas szám más kulturális intézetekhez képest! Ez nagymértékben annak köszönhető, hogy professzionális facebook tartalmat szolgáltatunk.

A legfontosabb facebook elvek, amit használunk:

- minél sokszínűbb híranyag

- minél több háttérinformációt használunk egy-egy előadáshoz, művészhez kapcsolódóan, akár személyesebb infókat, nem kifejezetten a szakmai részhez köthetőt

- egyre személyesebb hangvételt használunk

- interaktív aktivitás, bevonjuk a közönséget

- célzott (jól körülhatárolható célcsoport) facebook hirdetéseket használunk


Egyéb online aktivitás


A **Trafóblog** a facebook oldal mellett másik fontos online kommunikációs felülete az intézménynek. Rendszeresen jelentetünk meg művészekkel készített interjúkat, kritikákat, előadásfotókat, videóajánlókat. Ezen a platformon adjuk hírül a legfontosabb hazai színházi és tánchíreket, jelentősebb külföldi kulturális színes híreket. Folyamatosan fejlesztjük a blogot, illetve integráljuk egyéb online eszközeinkkel, a honlappal, facebookkal, twitterrel, instagrammal.

Új online eszközök

Az egyre népszerűbb fotós alkalmazáson, az **Instagramon** képek/videók (15 másodperces) feltöltése történik napi rendszerességgel, mintegy élő közvetítésként. 1200 követőnk van mára már ezen a közösségi felületen is.

**Google+** oldal: a facebookhoz hasonló, de közösségibb, aktívabb, jobban kategorizálható felület, amely a kisebb elterjedtséggel együtt is egy fontos irány





1. módszerei, eszközei,ennek keretében különösen a hálózat működtetése, területi hatókör, csatornák
2. bérletek bemutatása mutatószámokkal, ennek keretében különös tekintettel a gyermek- és ifjúsági, nyugdíjas, felnőtt, középiskolai korosztálynak hirdetett, bérleteken belüli telítettségre

Folyamatosan változó és megújuló bérletrendszerünk lehetőséget nyújt a kapcsolódó előadások közös értékesítésére. A bérletvásárlóink száma évről évre növekszik. Hosszútávon fenntartunk egy ún. *szabad, általános bérlet*et – 3, 5 és 7 alkalmasat –, amely lehetővé teszi a közönség számára az előadások közötti rugalmas választást. Ezzel párhuzamosan működnek az újonnan bevezetett bérleteink, melyek közül legnépszerűbb az *Ikerbérlet*, az *Újcirkusz* és a *200% Tánc* bérlet. A bérleteknek az alapvető célja a stabil törzsközönség kiépítése, és így a még jobban tervezhető jegyeladás

A jegyár-képzésünk nagyon átlátható lett. A jegyárainkat elsősorban a felmerülő költségek, a program ismertsége, kommunikálhatósága, a műfaj illetve a korábbi tapasztalataink alapján határozzuk meg, a lehető legjobb ár-érték arányban.

A jegyértékesítéshez elengedhetetlen, hogy kövessük a kapcsolódó statisztikákat, a jegyértékesítés dinamikáját, a nézői visszajelzéseket, a jegyértékesítés dinamikáját. Ez a folyamatos monitorozás lehetővé teszi, hogy ha szükséges, változtassunk a jegyárakon, növeljük a jegybevételt.

A kérdőívből újra kiderült, hogy jelenleg a nézőink elégedettek a jelenlegi jegyárakkal, a diákok is elfogadhatónak tartják a jelenlegi diákjegy-kedvezményt.

TRAFÓ BÉRLETEK A 2015/2016-ÖS ÉVADRA

Általános bérletek:

3 alkalmas: 6000 Ft

5 alkalmas: 9500 Ft

7 alkalmas: 12 600 Ft

Ikerbérlet:

Két személynek 3 alkalomra: 11 400 Ft

Három választott előadásra két-két jegyet válthat vele a bérlet tulajdonosa.

A bérleteseink száma nem növekedett az elmúlt évadhoz képest, ahol volt egy nagyobb növekedés, de stabilan jelen vannak. A bérletek kihasználtsága viszont magas. 90-100% között van.

|  |  |  |  |
| --- | --- | --- | --- |
|  | **2013/14** | **2014/15** | **2015/16** |
| IKER | 87 | 128 | 123 |
| 3 alkalmas | 25 | 57 | 50 |
| 5 alkalmas | 20 | 26 | 39 |
| 7 alkalmas | 14 | 15 | 14 |
| **Összesen:** | **146** | **226** | **226** |

**Jegyértékesítés és árképzési stratégia**

Jelenleg két jegyértékesítő partnerrel dolgozunk együtt. A saját felületeinken az Interticket jegyrendszerét használjuk, amely segítségével az elmúlt években sokszorosára növeltük a hálózatos jegyértékesítés arányát. Az eleinte pár százalékos online eladás, mostanra 48%-os érték körül mozog. A jegyvásárlóknak a mi honlapunkon nem kell jegyjutalékot fizetnie, mint sok más internetes jegyértékesítő felületen általában. Ez elsősorban azért lényeges, mert a fiatalok körében a jegyvásárlásnak ez egy sokkal inkább preferált módja. Természetesen azok számára, akik inkább a személyes vásárlást részesítik előnyben, továbbra is lehetőség nyílik egyrészt a Trafóban, másrészt az ország több száz jegyértékesítő helyén a személyes vásárlásra. 2012-től bevezettük a jegyolvasó rendszert, amely lehetővé teszi, hogy a jegyvásárló a kinyomtatott jegye segítségével azonnal, sorbaállás nélkül beléphessen a színházterembe.

A folyamatosan változó és megújuló bérletrendszerünk lehetőséget nyújt kapcsolódó előadások közös értékesítésére. A bérleteseink száma évről évre növekszik.

A bérleteknek – és az ahhoz tartozó klubrendszernek **– az alapvető célja a stabil törzsközönség kiépítése, és így a még jobban tervezhető jegyeladás**. Mindez elősegíti a korai jegyvásárlások számának növekedését, így a kommunikációban is segítséget nyújt.

1. nézőszám növelésének gyakorlata
2. új közönségréteg megszólítása, különösen a gyermek- és ifjúsági és 18-40 éves korosztály vonatkozásában, eszközök, eredmények ismertetése

Marketingstruktúránk egyik célja, hogy a sokszínű előadás-palettánkon belül az intézményi egységes arculattal párhuzamosan különálló egységeket is létrehozzon. Ez azt jelenti, hogy az egyes előadásokat tematizáljuk, megkönnyítve azok megismerését. Így jönnek létre olyan szegmentált közönségcsoportok, amelyekhez egy bizonyos érdeklődési körhöz tartozó nézők kapcsolódhatnak, feléjük meghatározott előadásokat célzottan kommunikálhatunk. Ennek köszönhetően hoztuk és hozzuk létre most is különböző sorozatainkat, illetve kapcsolódó bérleteinket is (ilyen például a korábban taglalt 200% tánc, az újcirkusz sorozat, vagy a Koreográfusok új utakon, vagy amART! sorozat). Ezekhez a tematizált előadáscsoportokhoz kapcsoljuk a kommunikációs eszközeinket is.

A marketingkommunikáció területén zajló munka sokat segít abban, hogy a korábban kevésbé ismert előadásokat, társulatokat megismertessük, a közönséghez közelebb vigyük. A gazdasági adataink pedig jól mutatják, hogy a válság ellenére a nézőszám és a bevételeink is folyamatosan növekednek az elmúlt pár évben. Ez különösen igaz az elmúlt egy év növekedésére. A Trafó eddigi legjobb mutatóit tudjuk felmutatni, úgy nézőszámban, mint jegybevételben.

Évről évre egyre több fiatal látogat el a Trafóba. Már nem csak a szakma képviselői, tánciskolák fiatal tanulói, művészi képzésekben részvevők, hanem a legkülönfélébb területekről, iskolákból érkeznek hozzánk fiatalok. A területen kialakított, korábban vázolt együttműködések a jövőben is lehetővé teszik a kortárs művészetek népszerűsítését és a célcsoportunk felé a hatékony kommunikációt.

A GondolatGenerátor középiskolai beavató programunk évről évre nagy sikerrel zajlik, számos iskolai osztálynak, csoportnak biztosítva lehetőséget az előadások megtekintésére, előkészítő- és feldolgozó foglalkozással. A 2015/2016-os évadban 8 középiskola 400 diákjával dolgoztunk és gondolkodtunk együtt 13 előadás kapcsán.

Mindez bizonyítja, hogy a marketing jelenlegi működése hatékony és célravezető. Az intézmény imázsa itthon is és nemzetközi szinten is elismert. Ez elsősorban a szakmai sikereknek köszönhető, de a marketing célja hogy ezt folyamatosan bemutassa, támogassa, és hogy erre építsen.

1. új, nem hagyományos módszerek és eszközök alkalmazásának gyakorlata, elvárások és kihívások kezelése

Célunk az, hogy a jövőben ezen a területen is a folytassuk a már megkezdett munkát. Az eddig jól működő együttműködéseket szeretnénk továbbra is fenntartani, illetve bővítjük a már működő kört, hogy így még több látogatót vonzzunk a Trafóba, így növelve a bevételeinket is. Szándékunk a fiatalok még a jelenleginél is hatékonyabb megszólítása. Ahogy változik, tolódik el a hangsúly az eszközök, illetve a médiumok között, úgy változtatunk mi is. Erre jó példa, ahogy a köztéri és nyomdai megjelenéseinket fokozatosan az online kommunikációra csoportosítjuk át.

Ezen a területen néhány kiemelkedő eredményünk a **Trafó blog**jának arculati átalakítása és felfuttatása. Az újragondolt és új designt kapott Trafó blog **kapcsolj.be** címen várja a kortárs művészet iránt érdeklődőket. Az oldalra nemcsak a Trafó programjaihoz kapcsolódó anyagok kerülnek fel, hanem interjúk művészekkel és egyéb hírek, újdonságok is a budapesti kulturális életről. A cél a hiánypótló kulturális tartalomközlés, ahol interjúk, bejegyzések, videók számolnak be a lokális kultszcénáról. A blog anyagai személyes hangon szólítják meg a közönséget, így érve el, hogy szorosabb viszonyuk alakuljon ki az intézményhez. Az egyes posztok által betekinthetnek a kulisszák mögé, így jobban részesei lehetnek a Trafó mindennapjainak.

A bloggal párhuzamosan elindult a Trafó miniképregény sorozata is, a **Contemporary Comics**, avagy CoCo. Ez körülbelül kéthetente frissülő, comic strippeket tartalmazó aloldala a blognak. A képregény önironikusan reflektál a kortárs művészetre, az ahhoz kapcsolódó sztereotípiákra, a Trafó előadásaira, a galéria kiállításaira. A rajzok nem feltétlenül kötődnek konkrét produkciókhoz, mivel a cél inkább a kortárs művészet népszerűsítése, mint a jegyeladás – egy kis örömforrás a mindennapokra. Ezzel is elsősorban a fiatal korosztályt kívánjuk megszólítani.

Legújabb kommunikációs eszközünk pedig a **Klassztér,** a Trafó podcastja. Ez egy kéthetente jelentkező podcast, ami egyaránt foglalkozik a Trafó programjaival és a kultszféra jelenségeivel. Könnyedebb, magazinos témák mellett helyet kapnak szakmai kérdések is, így egyszerre van egy szórakoztató, és egy közönségnevelő profilja is a podcastnak. Mivel nem csupán egyszeri programokkal foglalkoznak a műsorok, hanem általános kérdéseket érint, így jövőbeni programjaink kommunikációjában újra és újra felhasználhatjuk azokat. Az adások hallgathatóak és letölthetőek a blogról illetve a soundcloudról.

1. kedvezményrendszer és eredményei

Az általános kedvezményeinken túl (fogyatékkal élő látogatók, diákok, nyugdíjasok és kerületi lakosok), azoknak nyújtunk még kedvezményeket, akik előre veszik meg a jegyüket. Ez különösen igaz a koncertekre.

A jegyárainkat elsősorban a felmerülő költségek, a program ismertsége, kommunikálhatósága, a műfaj illetve a korábbi tapasztalataink alapján határozzuk meg.

A jegyértékesítéshez elengedhetetlen, hogy kövessük a kapcsolódó statisztikákat, visszajelzéseket. Figyelemmel követjük a jegyértékesítés dinamikáját, a korábbi előadások jegyeladási arányait, a látogatók igényeit. Ez teszi lehetővé, hogy a későbbiekben esetlegesen változtathassunk a jegyárainkon, és így is növelhessük a ház bevételeit.

A Trafó jegyárazási politikája az, hogy igényes kortárs művészethez juttassuk az anyagilag hátrányosabb helyzetben lévő embereket is, illetve a diákoknak se legyen túl nagy anyagi teher egy program megtekintése.

Annak ellenére, hogy a bérlet és jegyárainkon az elmúlt két évadban nem különösebben emeltünk, mégis szép eredményt értünk el bevétel szintjén a magasabb látogatószámnak köszönhetően.

1. médiakapcsolati tevékenység bemutatása
2. helyi, regionális és országos hatókör és médiumok-felületek szerinti bemutatása

A sajtókommunikáció része a folyamatos kapcsolattartás a média résztvevőivel, fontos, hogy hétről hétre változó programunkat megismertessük, és úgy tálaljuk, hogy az érdekes és érthető legyen elsősorban a célcsoportunk, de akár az intézményt most megismerők számára is. A sajtóanyagokban elsősorban az egyes, nálunk bemutatásra kerülő előadásokkal foglalkozunk, de törekszünk arra is, hogy a társulatok és a nálunk fellépő művészek is teret kapjanak, és így ne csak az alkotást, hanem az alkotót is közelebb vigyük az olvasókhoz, ezáltal személyesebbé téve a kommunikációt, így segítve a Trafó arculatának építését is. Az utóbbi egy évben szorosabbra fűztük a kapcsolatot a kereskedelmi televíziókkal, így érve el, hogy a kortárs művészetek és a Trafó híre szélesebb tömegekhez is eljuthasson.

1. premier előtti és utáni médiaaktivitások, ezen belül különösen kritikai visszhang és saját anyag megjelentetése

A Trafó ismertségét és elismertségét is jól jellemzi folyamatos sajtójelenléte. Hétről hétre helyet kapunk a legkülönbözőbb médiumokban elsősorban az előadást megelőző bemutatkozó anyagokkal, és azt követően a véleményekkel. A Trafó Kortárs Művészetek Háza a sajtó-kommunikáció területén elsődleges céljának tekinti a kortárs művészetek különböző műfajaira irányuló **kontextus-teremtést:** rámutatni a kultúrával kapcsolatos legfontosabb trendekre, tendenciákra, problémákra, társadalmi jellemzőkre – hazai és nemzetközi szinten.

1. társulat tagjainak médiaaktivitásai, különös tekintettel a produkció népszerűsítő, illetve produkcióhoz nem köthető aktivitásokra

Az előző pontban leírtak szellemében születik **számos interjú**, riport és elemzés napilapokban, hetilapokban, rádió- és televízió műsorokban a Trafó programjai kapcsán – sok esetben már a produkció Budapestre érkezése előtt, utána pedig szinte minden esetben. A Trafó sajtó-kommunikációjának fontos specifikuma, hogy magyar fellépők mellett a világhírű külföldi társulatok alkotóit is megszólaltassuk a magyar médiában még azelőtt, hogy alkotásuk Magyarországra érkezne. Ez azért kifejezetten fontos fegyvertény, mert a kulturális programokkal foglalkozó rovatok, műsorok, felületek száma az utóbbi néhány évben egyre csökken, illetve célzottan meghatározott, de szűkebb közönséggel kommunikáló online felületekre tevődik át – ezt pedig a Trafó is megérzi.

1. saját gyártású anyagok és az alkalmazás felületeinek bemutatása

Saját gyártású anyagaink legfontosabbika a havonta 5000 példányban megjelenő, az előadásokról rendszeres információt tartalmazó műsorfüzet, amit sok partnerintézményben terítünk azon kívül, hogy a Trafóban megtalálható mindenki számára.

1. gyermek- és ifjúsági korosztály védelmét szolgáló nézőtájékoztatási rendszere korhatárokról való tájékoztatás módja, formája

Minden ezzel kapcsolatos releváns és részletes információ megjelenik a műsorfüzetünkben és a honlapunkon.

1. saját előadásaihoz kapcsolódó jegyár-bevételeken túli, egyéb bevételi források feltárásával összefüggő tevékenység bemutatása és annak eredményessége

Külföldi fellépők esetében, amennyiben a meghívott társulat világhírű a maga műfajában, vagy nagy létszámú stábbal érkezik, kapcsolódási pontokat keresünk, például azt, hogy milyen eseménybe, sorozatba tudjuk beemelni őket. Felkeressük az itthoni partnereinket (akik potenciális társfinanszírozóink) – Café Budapest/Őszi Fesztivál, Kortárs Dráma Fesztivál, Hungarofest – az esetleges együttműködés reményében. Ugyanakkor megvizsgáljuk annak lehetőségét is, hogy milyen **támogatás**t kaphatunk

* a társulat nemzetiségének megfelelő helyi külképviselettől,
* annak budapesti kulturális intézetétől,
* az adott országból, annak kulturális alapjaitól, alapítványaitól.

A színház ezen kívül folyamatosan pályázik a Nemzeti Kulturális Alap tánc, színház, illetve zene kuratóriumánál. Ösztönözzük a társulatokat/fellépőket arra is, hogy ők is pályázzanak (pl. a következő évadban fellépő japán társulatot magánszponzorokhoz irányítottuk). Kisebb társulatok esetében könnyebb az anyagi vállalás, de ebben az esetben is, az előbb felsorolt lehetőségeket számba vesszük, és pályázunk a különböző NKA, EMMI kiírásokra, és igyekszünk egyéb forrásokat, szponzorokat bevonni. A fentieken túl külföldi társulatnál – függetlenül a méretétől –, fontos, hogy lehetőleg nemzetközi turné keretén belül valósuljon meg az előadás, ezzel is csökkentve az utazási és szállítási költségeket. Amennyiben szükséges, mi is keresünk számukra a régióban fellépési lehetőségeket, és így a költséghatékonyság tekintetében újra kedvező tárgyalási helyzetbe hozzuk magunkat.

Magyar fellépők esetében sohasem fedezzük a teljes költségvetést, bemutatók alkalmával részfinanszírozást vállalunk és társ producerként lépünk a produkcióba. Itt ismét keressük az előadáshoz kapcsolódható partnereket, hazai forrásokat ugyanúgy, mint a külföldi társulatok esetében.

1. helyi művészeti, közoktatási, közművelődési és társadalmi, közösségi szervezetekkel való kapcsolatépítés bemutatása
2. együttműködések bemutatása, időbeli hatálya, célja, módszere, eredményei, különös tekintettel a saját vagy más szervezet által megvalósított projekt, fenntartó által elvárt célfeladat teljesítésre, valamint a részvétel bemutatásának személyi, tárgyi és pénzügyi oldala

A Trafó a IX. kerület egyik igen jelentős kulturális intézménye. Céljaink között folyamatosan szerepel a kerület más kulturális és közművelődési intézményeivel szorosabb kapcsolatot fűzése, amelyre remek apropót teremtett 2013-as közösségi projektünk, a *Város Ferenc élete és halála.* Ez a sorozata kapcsolatépítéseszköze és apropója is egyszerre, hiszen a szűkebb környezetünk, a Ferencváros, pontosabban a Tűzoltó utcát jártuk be virtuális főszereplőnk életének egyes állomásait nyomon követve. A megvalósításban együttműködtünk helyi kulturális- és oktatási és egészségügyi intézményekkel (Ferencvárosi Tanoda, Jaschik Álmos Művészeti Szakközépiskola, Ferencvárosi Művelődési Központ, Kékpont Alapítvány, Halastó Egyesület, Őrzők Alapítvány, Krétakör, Téglamúzeum, Gyermekklinika). Velük a kapcsolatot azóta is intenzíven ápoljuk és próbáljuk bevonni őket programjainkba. Szociális církusz workshopunkat, csak ebben az évben indítottuk először útjára, de lehetőségeink szerint bővítjük majd tovább és lehetőséget adunk a kerület hátrányos helyzetben lévő iskoláinak is a csatlakozásra. A Trafóklub kiváló lehetőséget nyújt arra, hogy a kerületi civilszervezetek megjelenjenek, hogy ne csak konkrét művészeti programok jöhessenek létre, hanem arra is, hogy időnkét **közösségi tér**ként jelen lehessen a helyi közösség életében. A smART! XTRA évadzáró köztéri különkiadása, a *Mission Possible* a nyílt forrású adatokra és azok vizualizációjára, a közösségi várostervezés lehetőségeire fókuszált a 2016-os holland EU elnökségi félév Smart City programsorozatának keretében, részt vállalva a Trafó szomszédságában található Ferenc tér rehabilitációs folyamatában.

2. hagyományteremtő, hagyományápoló tevékenység,

A 18 éves Trafó egyrészt megteremtette saját hagyományait, másrészt intenzíven kapcsolódik egy létező városi hagyománykörhöz – az alternativitáshoz, hiszen fókuszában mindig is azok a művészek álltak/állnak. akik nem feltétlenül kapcsolódnak a mainstreamhez…

3.helyi művészekkel való együttműködés bemutatása

Folyamatosan építjük kapcsolatainkat a helyi kulturális intézményekkel, dolgozunk a Bakelittel, a nálunk fellépők gyakran próbálnak ott, a MÜPA zenei, újcirkusz- és tánc programjaink kapcsán vagyunk folyamatos egyeztetésben, ahogy a Stúdió K-val is főleg drámapedagógiai kérdésekben.

1. az óvodai és iskolarendszeren belüli és azon kívüli oktatási-nevelési, művészetpedagógiai programhoz, a tantervi oktatáshoz való kapcsolódás bemutatása, ennek keretében különösen a cél érdekében létrejött együttműködés bemutatása, annak időbeli hatályának, céljának, módszereinek, eszközeinek, valamint az elért eredményeknek ismertetése

Nem állíthatjuk, hogy a Trafó Kortárs Művészetek Házának célközönségét képezné ez a réteg, de minden évadban van egy-két olyan programunk, amelyik az óvodásokat is megcélozza. Rutkai Bori *Pizsamátor* c lemez-és könyvbemutató nagy koncertje kifejezetten a kicsiknek szólt, ahogy ahogy a Bábcirkusz ! in 1 c. programunk is nekik szólt.

1. a gyermek-, illetve ifjúsági korosztály igényes színházra nevelésének gyakorlata, ennek keretében különösen a módszertani leírások, foglalkozás típusai, tematikája, eredményeinek ismertetése, előadásszámok feltüntetésével

**A Trafó Kortárs Művészetek Háza 15 éves színházpedagógai programja** nemcsak azt bizonyítja, hogy intézményünk régóta fontosnak tartja, hogy a **kortárs művészetek** megismertetése, megértetése és népszerűsítése céljából aktív, de legfőképpen interaktív kapcsolatot ápoljon a középiskolás generációval, hanem arról is, hogy folyamatosan korszerűsítjük, és a körülöttünk változó világhoz, igényekhez és lehetőségekhez szabjuk a színházpedagógiai programunkat.

A Gondolat Generátor nem több és nem kevesebb, mint egy évről évre megújuló, korszerű és előremutató színházpedagógiai program, amely olyan oktatási csomagot kínál az érdeklődő középiskolai osztályoknak, amely **párbeszédet generál a középiskolás korosztály és a kortárs művészeti alkotások és alkotóik között**. Közös gondolkodásra és párbeszédre invitáljuk **a diákokat az alkotókkal** az előadások által felvetett kérdésekről és a műalkotások nyelvéről. Ez a **kétirányú dialógus** nemcsak a középiskolásokat hozhatja közelebb a kortárs művészetekhez, hanem **vissza is hat** az alkotók gondolkodására, problémalátására.

A pályázati folyamat során velünk kapcsolatba lépő középiskolások és tanáraik szakmai igényeit, lehetőségeit, időbeli és anyagi korlátait figyelembe véve. **Ebben az évadban is havi egy előadást kínálunk és a Trafó Galéria tárlataihoz kapcsolódó múzeumpedagógiai foglakozást, de az érdeklődő csoportok maguk dönthetik el, hogy a teljes csomagot vagy annak csak egyes elemeit veszik igénybe.** Az előadásokhoz, azok jellegétől függően elő- vagy utófoglalkozás kapcsolódik.

A programban résztvevő középiskolások az adott félév alatt így megismerkedhetnek a tánc, a színház és a képzőművészet (valamint mindezek határait feszegető műfajok) kortárs művészeti megnyilvánulásaival. Stratégiákat sajátíthatnak el érzéseik és gondolataik pontosabb, kifejezőbb megfogalmazásához. A **közös gondolkodás** áll minden egyes foglalkozás fókuszában. Az előkészítő és feldolgozó programokat az előadások alkotóival szoros együttműködésben fejlesztjük, és a foglalkozások megvalósításában is részt vesz egy-egy művész, hogy a fiatalok rajtuk keresztül közvetlenül hozzáférjenek az előadások mögött álló színházi gondolkodás elemeihez. A programban kínált előadások olyan tematikákat érintenek, amelyek a középiskolás korosztályt foglalkoztatják. Az eddigi évekhez hasonlóan, idén is hirdetünk pályázatot, középiskolai osztályok számára, amelyben előre közöljük, hogy mely előadások/kiállítások képezik a csomag egyes elemeit. Így a tanárok maguk választhatják ki azt az előadást, amelynek témája, felvetései, az ő saját osztályukat éppen aktuálisan érinti vagy foglalkoztatja.

A programot **Sebők Borbála** dramaturg, és állandó munkatársa, **Bethlenfalvy Ádám** drámapedagógus irányításával és a Trafóban fellépő művészek aktív közreműködésével valósítjuk meg.

**A választott tevékenységi formák részletes tematikája, leírása, ütemezése,**

A Gondolat Generátor program különlegessége, hogy minden előadáshoz kapcsolódóan az annak legmegfelelőbb formákat választja.

A Gondolat Generátor program két pilléren alapul. Minden foglalkozása egy - az adott előadáshoz kapcsolódó – tematikai, és egy színház esztétikai kérdést dolgoz fel. Gyakorlat orientált, kvázi fogyasztható formában kap bele egy pillantás erejéig a kortárs színházelméletbe. (pl. műfajok közötti határ feszegetés, mire jó a dramaturgia, hogyan lehet és lehet-e a táncról beszélni, a néző változó szerepe a színházban)

Az a tapasztalatunk, hogy a különböző kortárs előadásokhoz eltérő eszköztárú, és időzítésű (elő-, utó vagy például gondoljunk a mára már klasszikusnak számító három lépcsős modellre) foglalkozásra van szükség.

A foglalkozások ezért minden esetben a lehető legjobban alkalmazkodnak az előadások színházi nyelvéhez és az adott iskolai csoportokhoz.

Az előadások alkotóit minden esetben bevonjuk a foglalkozás tervezés folyamatába és gyakran magának a foglalkozásnak a lebonyolításába is, hogy az ő esztétikájuk, gondolkodásmódjuk és módszereik minél inkább megjelenjenek ebben a nevelési formában.

**Fontos szempontok számunkra egy foglalkozás kidolgozásakor:**

* hogy milyen módon tudjuk a leghatékonyabban bevonni a diákokat a gondolkodásba
* hogy milyen interakciós cselekvési lehetőséget kínáló munkaformák segítenék a diákokat a feldolgozásban/ felkészítésben
* hogy milyen módon tudjuk a leghatékonyabban bevonni az alkotókat, hogy közvetlen párbeszéd jöhessen létre alkotók és fiatal közönségük között.

Az általános szempontok rendkívül sokszínű módon valósulnak meg a különböző programokban. Ezek részletes leírása következik itt.

**Alulról az ibolyát**

**A foglalkozás fókusza:** Vágyak és valóság metszéspontja / színházi határátlépés

Mi az amire vágyunk? Mi segít és mi akadályoz bennünket abban, hogy ezt be is teljesítsük? Mindig be kell teljesíteni a vágyakat? A foglalkozásba az alkotók önismereti és színházi határfeszegető munkamódszereit is beépítjük.

**Pedagógia cél:** A vágyakhoz való tudatosabb viszony kialakítása. A színházi nyelv kifejező eszköztárához való tudatosabb viszony kialakítása.

**Néhány példa a foglalkozást felépítő feladatokból:**

**Nagycsoport.** **Helyezd el magad a térben.** Első kör. A tér megbontása az alapján, hogyan helyezik el magukat a térben a diákok. Pillanatnyi hangulatállapotok felmérése. A vágyott helyzet.

**Páros feladat.** Vágyak megbeszélése, listázása és csoportosítása.

**Kiscsoportos feladat.** Improvizációs jelenet. A vágyak tematikája mentén egy képekből összerakott jelenet kidolgozása.

**Nagycsoport.** Reflexió a jelenetre és a benne megjelenő tematikára.

**Páros feladat.** Egy vágybeteljesítő terv kidolgozása.

**Két nő**

**A foglalkozás fókusza:** Mi a szerelem? / És mire jó a dramaturgia?

Az iskolában – azt mondják – rengeteget lehet tanulni, viszont semmi olyasmit, ami az életre készít fel. Nem tudjuk, hogy ez igaz-e, de az biztos, hogy a párválasztásra és a másik emberrel való párkapcsolatban levésre ez az intézmény nem készít fel. Pedig ez egy elég fontos eleme a felnőtt életnek. A foglalkozás az előadáshoz hasonlóan ehhez a témához nyúl. Miközben azt is megvizsgáljuk, hogy mi az a dramaturgia, mire jó egyáltalán, és hogyan lehetséges a segítségével az álom és a valóság közötti határ átlépése.

**Kiscsoport.** Az előadás kronológiájának összerakása. Mi álom mi valóság, mi a történet időrendje?

**Nagycsoportos megosztás és reflexió**. Mire lehet jó, hogy ilyen kusza időrendben meséli el az előadás a történetet? Mik ennek a hozadékai? Megkeressük a dramaturgiai döntéseket, felvázoljuk az előadás struktúráját.

**Kiscsoportos munkaforma**. Álom képek alkotása, majd ezek átalakítása valós képekké.

**Kiscsoportos feladat.** Irányított improvizációk a párkapcsolati témához kapcsolódva.

**Nagycsoportos reflexió.** Az improvizáció megbeszélése és új változatok kipróbálása. A dramaturgiai lehetőségek megkeresése és kipróbálása a helyzetben.

**There is an elephant in every room**

**A foglalkozás fókusza:** Emberi viselkedésminták. A másik megértése / érthetetlensége - egymásra hatás. / A tánc kifejező ereje és humora. A mozgásnyelvhez való tudatosabb viszony kialakítása.

A humorban is bővelkedő extrém kifejező erejével ható táncelőadás különösen alkalmas arra, hogy rajta keresztül a mozgásnyelv leírásával, értelmezésével és az általa keltett asszociációs mezőkkel foglakkozzunk. A foglalkozás során értelmezés és mozgás váltják egymást.

**Nagycsoportos mozgás.** Bemelegítő csoportos mozgás feladatok.

**Félcsoport.** Az osztály egyik fele egy mozgásos feladatot hajt végre, amit a másik fele megfigyel, és erre reflektálnak. Mi olvasható ki a mozgásokból. Mire asszociálunk?

Nagycsoport. Mozgás dramaturgia - humorforrások, hatáselemek keresése.

**Kiscsoport.** Mozgásos jelenetek megalkotása egy témára a táncosok segítségével.

**Nagycsoport. Koreografáljuk a társainkat.** A mozgásos jelenetek módosítások során való értelmezése.

**Nyúzzatok meg**

**(GG extra)**

**A foglalkozás fókusza:** Kapcsolatok / A mozgásnyelvhez való tudatosabb viszony kialakítása

A foglalkozás egy táncelőadás körüljárhatóságát vizsgálja. Sokféle értelmezés (a diákokkal, a táncosokkal és a drámatanárokkal) közös megalkotással kínáljuk verbális és mozgásos eszközöket egyaránt használva.

**Nagycsoport.** Közös mozgásos bemelegítő feladat az alkotókkal és a zenészek közreműködésével.

**Kiscsoport.** A zenészek és a táncosok segítségével minden kiscsoportban egy olyan mozgásos jelenetet raknak össze, ahol valamilyen homokszem vagy csavar kerül a gépezetbe.

**Nagycsoport.** Reflexió a kiscsoportos feladatra. Mi az a homokszem? Mi furcsa/rontott/más ezekben a jelenetekben és Miért.

**Nagycsoport.** Az előadás központi jelenetének megnézése és értelmezése. Önmagában majd az egész előadásra vonatkoztatva.

|  |  |  |  |  |
| --- | --- | --- | --- | --- |
| **Gondolat Generátor\_2015-16-os évad** | | | | |
|  |  |  |  |  |
| **Résztvevő iskolák, csoportok / 2015\_16 őszi félév** | **A csoport létszáma** | **Előadás(ok), amin részt vettek** | **Foglalkozás(ok)** |  |
|  |  |  |  |  |
| Apáczai Csere János Gyakorlógimnázium és Kollégium | 14 fő | StereoAkt: Felülről az ibolyát | 1 |  |
| Dózsa György Gimnázium | 17 fő | Dányi/Molnár/Vadas: Nyúzzatok meg, Titkos Társulat: Két nő, Fülöp László: there's an elephant in every room | 3 |  |
| Illyés Gyula Gimnázium, Budaörs #1 | 18 fő | StereoAkt: Felülről az ibolyát, Titkos Társulat: Két nő | 2 |  |
| Illyés Gyula Gimnázium, Budaörs #2 | 18 fő | Titkos Társulat: Két nő | 1 |  |
| Veres Pálné Gimnázium #1 | 30 fő | Dányi/Molnár/Vadas: Nyúzzatok meg | 1 |  |
| Veres Pálné Gimnázium #2 | 22 fő | Fülöp László: there's an elephant in every room | 1 |  |
| Vörösmarty Mihály Gimnázium | 28 fő | StereoAkt: Felülről az ibolyát, Dányi/Molnár/Vadas: Nyúzzatok meg, Titkos Társulat: Két nő, Fülöp László: there's an elephant in every room | 4 |  |
|  |  |  |  |  |
| **Résztvevő iskolák, csoportok / 2015\_16 tavaszi félév** |  |  |  |  |
|  |  |  |  |  |
| Veres Pálné Gimnázium #1 | 24 fő | Schermann Márta: Szomszédok, StereoAkt: We Hear You, Fragan Gehlker: Üres | 3 |  |
| Veres Pálné Gimnázium #2 | 30 fő | StereoAkt: We Hear You, Fragan Gehlker: Üres | 3 |  |
| Dózsa György Gimnázium | 17 fő | Forte Társulat: A te országod | 1 | plusz különóra |
| Ady Endre Gimnázium | 30 fő | Forte Társulat: A te országod | 1 | plusz különóra |
| Madách Imre Gimnázium | 16 fő | Forte Társulat: A te országod, Schermann Márta: Szomszédok | 1 | plusz különóra |
| Vörösmarty Mihály Gimnázium | 15 fő | Fragan Gehlker: Üres | 1 |  |
| Táncművészeti Főiskola | 15 fő | Az időnk rövid története | 1 |  |
| Horváth Mihály Gimnázium, Szentes | 55 fő | Forte Társulat: A te országod | 1 | plusz különóra |
|  |  |  |  |  |
| **összesen: 15db** | **összesen: 349db** |  | **összesen: 25db** |  |

1. helyi és országos turisztikai célokhoz való kapcsolódás részletezése

Kapcsolódásunk kézenfekvő és egyszerű. A tánc nyelve nemzetközi – ez jelentősen megkönnyíti a munkánkat, hiszen célcsoportunk táncos előadások esetében hatalmasra tágul, nemcsak az ide érkező külföldieket, hanem a Magyarországon élő expateket is érdekli, érdekelheti minden olyan előadás, amelynek megértéséhez nem szükséges a nyelvtudás. És hogy megkönnyítsük a külföldiek dolgát, ezeket az előadásokat **English friendly** bélyeggel is ellátjuk a műsorfüzetben és a honlapunkon. Komoly nemzetközi figyelemre is számot tartó előadásainkat (Proton Színház, Pintér Béla és társulata, Krétakör) angol felirattal tűzzük műsorra.

1. vezetőjének vezetői pályázatában rögzített, a művészeti tevékenységgel összefüggő vállalások teljesülése, a 2011. augusztus 18. után meghirdetett vezetői pályázatok esetén az évadra vonatkozó teljesülés, illetve a pályázatban foglalt koncepcióval való összevetés.”

Nagy József 2012. szeptember elsejével került a Trafó Kortárs Művészetek Háza élére. Miután a világhírű táncos/koreográfus igazgatói pályázatában leszögezte, hogy alapvető, döntő, profilt illető/érintő változásokat nem képzel el, a Trafó a korábban megkezdett utat folytatja, bár azoknak a koncepcionális, módszertani módosulásoknak az irányába, amelyeket Nagy József pályázatában lefektetett, azonban jelentős lépések történtek. Nagy József pályázatában leszögezi *„..Fontos alapvetés, hogy megfelelően kell kezelni a fiatal együttesek és a nemzetközi színtéren már megjelenő együttesek viszonyát. Mindkettőnek jelen kell lennie a Trafóban és mindkettőnek a minőségi kritériumok szerint kell teret adni…”*

Ennek a gondolatnak a mentén alakult át az egykor csak koncerteknek használt alagsori helységünk olyan klubbá, ahol kisérletezőbb jellegú produkciók, mint a smARTXtra sorozat egyes darabjai, és a színházcsinálók fuatal nemzedékei mutatkozhatnak meg/be, és ezért hoztuk létre a Műhely Alapítvánnyal közösen az Antré sorozatot, ezért lakja bew havonta minimum egyszer a próbatermet a Dollár Papa Gyermekei. . De a nagyteremben is folyamatosan próbálunk lehetőséget biztosítani az Y generáció képviselőinek, a **Dányi Viktória – Molnár Csaba – Vadas Tamara** triónak, **Fülöp László**nak, a **Boross Martin** vezette **Stereo Aktnak,** vagy **Fekete Ádám**nak.

„*Földrajzilag jelentős nyitást szeretnék megvalósítani olyan Európán kívüli területekre is, mint Afrika, Dél- és Közép-Amerika, Ázsia, mely régiók művészei számára eddig nem adódott elegendő megjelenési lehetőség. Az előadások jellegét tekintve igyekeznék minél szélesebb palettát átfogni, a színház, tánc, cirkusz, báb világából….”* Műsorunkon szerepelt a dél-afrikai **Handspring Puppet Combany, Malene Freitas** a Zöldfoki szigetekről, az igaz nagyágyú a japán **Saburo Teshigawara**, az ausztrál **William Jang** és a kanadai **Soak** társulat és **Virginie Brunelle**.

Budapest, 2016. május 26.

Nagy József

ügyvezető igazgató